Keluarga Ni Boleh Berjimat Sebulan Hingga RM300 Belanja Dapur, Bila Ada Tanaman Sendiri!

Bercucuk tanam di laman rumah sebenarnya tidaklah perlu ada ruang tanah yang besar malah jika dimanfaatkan sebaiknya, ruang backyard sekali pun boleh diusahakan dengan pelbagai jenis tanaman. Ini sebagai mana apa yang dilakukan oleh keluarga Kak Bebiyana Tambi Khan ini.

Dan apa yang lebih mengujakan, dengan ruang terhad itu juga membantu keluarga ini berjimat dalam perbelanjaan bahan dapur. Memang cukup menarik dan ikuti perkongsiannya ini.

Backyard gardening boleh menjana side income yang baik, setidak-tidaknya hasil tuaian dari tanaman kita membantu jimat kos perbelanjaan dapur.

Bertanam merupakan salah satu hobby Kak BB dan suami yang kami sangat “passionate”.

Kami tanam sayur, cili, lada, limau, halia, serai, lengkuas, pokok kantan, daun nyirik, pandan, buah jambu, buah markisa, buah tin, mangga, betik, pisang dan macam-macam lagi.

Selain tanam atas tanah untuk pokok-pokok besar, kita juga guna tong cat, guni dan pasu besar sebagai ganti ruang tanaman. Kaedah pembajaan dan penyiraman kita guna cara fertigasi dan siraman manual.

Antara sayur yang banyak kita tanam ialah bayam air aka Brazilian spinach. Sayur ini sangat senang ditanam dan boleh dituai beberapa kali seminggu. Sayur ini banyak khasiat dan cara masaknya pula sangat ringkas – stir fry dengan bawang putih atau buat sup.

Mungkin kita tak nampak penjimatan kos belanja dapur dari satu jenis tanaman kita. Tapi apabila kita kira hasil jualan atau saving dari semua tanaman ini dalam masa satu bulan contohnya, ia mampu mencecah ratusan ringgit!
• bayam sebulan dapat 5 kg RM25
• halia semusim/6 bulan, 30 kg RM450
• limau sebulan 30 kg, RM135
• kunyit, serai, lengkuas sebulan RM50

Kita boleh jimat hampir RM300 sebulan!

Ini tak termasuk buah buahan yang kita tak jual tapi kita tanam untuk makanan sendiri. Kita jimat lagi.

Bagi sesiapa yang berminat bertanam, sila lawat backyard garden kami. Kami sedia share apa yang kami tahu.

Apakah yang saya buat dengan hasil jualan atau penjimatan duit ini?
Saya beli Emas dan simpan.

Setiap bulan bila kita konsisten jual atau jimat belanja cara ini, kita mampu beli dan simpan hampir 2 gram Emas! Ini salah satu cara side income yang boleh contribute kepada tabung simpanan kami.


“Satu Bulan Satu Juzuk Untuk Aisyah.” Inspirasi Cara Didikan Ustaz, Umie Aida Praktik Pada Anak

Setiap ibu bapa memiliki cara tersendiri dalam mendidik anak-anak. Namun, yang pasti semua ibu bapa mahukan yang terbaik kepada buah hati kesayangan mereka.

Bagi pelakon terkenal Datin Seri Umie Aida punya cara tersendiri dengan menggunakan pendekatan memperdengarkan ayat al-Quran sebulan untuk satu juzuk kepada anaknya, Aisyah Humaira.

Umie, 46, atau nama sebenarnya Umi Khalsum Rahmad Ali, berkata, method yang digunakan Ustaz Hadi Hidayat dalam mendidik anak itu turut dipraktikkan untuk Aisyah.

“Alhamdulillah, sekarang Aisyah sudah berusia lebih dua bulan. Jadi, sudah masuk juzuk dua.

“Saya menggunakan pendekatan digunakan Ustaz Hadi Hidayat dalam mendidik anak. Caranya, perdengarkan ayat al-Quran selama sebulan untuk satu juzuk. Begitulah seterusnya.

“Macam untuk diri sendiri, saya buat dengan surah Yassin. Bangun pagi buka dan sebelum tidur pun sama. Alhamdulillah, lama-lama kelamaan apabila sudah boleh hafal.

“Jadi, method sama saya buat kepada Aisyah yang otaknya masih segar. Dia serap apa dia dengar. Tinggal nanti, apabila dia boleh baca dan akan terus ingat. Insya-Allah, itu yang saya buat sekarang,” katanya kepada Harian Metro.

Umie yang juga pelakon filem Dukun berkata, pendekatan dibuat itu dapat mendidik dirinya menjadi manusia lebih baik.

“Allah bagi anak ini untuk mendidik kita yang kadang kala alpa dan leka.

“Anak ini mendidik saya menjadi manusia yang lebih baik dan mendekatkan diri kepada Allah. Kita mohon sesuatu yang terbaik untuk anak kita.

“Apa yang kita buat terbaik untuk anak kita, dalam masa sama untuk diri kita juga,” katanya.

Dalam pada itu, Umie Aida mengakui teruja dengan kehadiran si kecil Aisyah yang didambakan sejak 10 tahun lalu.

‘Kun faya kun’ “Jadilah, maka jadilah ia. Dia lah yang menentukan segala-galanya. MasyaAllah… 10 tahun aku menanti kehadiran mu sayang.. dan Allah bukakan pintu hati kami dengan perasaan penuh kasih sayang menyambut kehadiran aisya humaira dalam hidup kami.

Alhamdulilah..terima kasih habib & ustaz , ahli keluarga , saudara mara dan sahabat-sahabat yang sudi hadir ke majlis aqiqah aisya dan doa-doa anda semua. Semoga kehidupan kita semua didalam rahmatNYA. Aamiin ❤

Demikian perkongsian Umie menerusi laman instagramnya usai majlis akikah anak perempuanya itu.


Guru Ini Tanam Cili Cara Fertigasi Di Sekolah. Jana Pendapatan Lumayan Hingga Cecah RM20 Ribu! Sungguh Inspirasi

Siapa sangka dari niat suka-suka tanam pokok cili di rumah, seorang guru ini mampu menjana pendapatan kepada sekolahnya. Bermula dengan beberapa pokok cili yang ditanam secara konvensional di halaman rumah ibu bapanya, Mohd Izranuddin Jelani atau lebih dikenali Cikgu Izra, kini gigih menjalankan projek tanaman cili padi fertigasi di sekolahnya.

Walaupun mengajar subjek Pendidikan Seni Visual, berbekal minat,  beliau mengikuti kursus, pameran  dan karnival bagi menambah pengetahuan setelah menyedari tanpa ilmu mengenai tanaman tentu apa yang diusahakan kelak mudah diserang penyakit. Ikuti temubual Majalah Keluarga bersama guru yang bersemangat wajar dalam pertanian ini.

“Minat tanam cili timbul selepas keluarga dan ibu saya kerap membeli cili. Saya cuba tanam sendiri dan tak sangka menjadi. Pada  tahun 2010, ilmu bertani diturunkan kepada saya daripada Tuan Syeikh Noh, individu yang pakar dan cukup dikenali dengan ilmu pertaniannya di Johor. Beliau merupakan sifu yang banyak memberi tunjuk ajar kepada saya,” jelasnya sebelum ini merupakan bekas Penolong Editor Sinar Harian Kelantan.

Melihat hasil tanaman bertambah justeru dapat menjimatkan belanjawan keluarga, Cikgu Izra mula berfikir secara serius untuk mengusahakan cili secara komersial di sekolahnya.

Setelah hasratnya dipersetujui pengetua, Puan Mahidah Kosnan, berbekalkan pengetahuan yang ditimba dan bantuan sifu, Cikgu Izra membeli anak pokok dari rumah semai untuk ditanam di tapak yang disediakan di sekolahnya sehingga mampu menjana pendapatan mencecah lebih RM20,000 setelah dua musim di Sekolah Menengah Kebangsaan Tun Fatimah Hashim, Taman Daya, Johor Bahru, Johor.

Terdahulu, beliau juga telah berjaya menjana pendapatan di sekolah lamanya, SMK Taman Johor Jaya 2 sebelum berpindah dengan keuntungan yang cukup lumayan.

Mempertaruhkan 500 pokok cili, beliau menyelia setiap pokok agar bebas daripada pelbagai jenis penyakit dan serangga perosak serta memastikan baja yang sesuai, kaedah meracun dan lain-lain perkara berkaitan supaya pokok dapat tumbuh dengan subur.

Menurutnya, pengeluaran modal permulaan sebanyak RM14,700 untuk membina sistem fertigasi yang lengkap. Projek tanaman ini bermula 16 Mei 2017 dengan 500 polibeg yang meriah pendapatan lumayan bagi musim pertama dan kedua.

“Hasil pendapatan bagi musim pertama iaitu 15 Mei hingga 31 Disember 2017 dengan pendapatan RM11,000 dan musim kedua bermula 31 Jan hingga 31 Disember 2018 dengan pendapatan RM10,170.

“Hasil pertama dan kedua yang diraih cukup lumayan dengan pendapatan keselurahan RM21,170. Kebiasaannya, akan balik modal setelah dua musim. Saya bersyukur projek ini dapat menjana pendapatan sekolah di sini,” jelasnya yang juga mengusahakan tanaman cendawan 1 ribu polibeg, 3 lot madu kelulut, 400 polibeg halia, 50 pokok durian belanda yang kini sedang berbuah,” jelasnya yang dikenali di seluruh Johor dan Malaysia dengan kejayaan projek pertanian sistem fertigasi. Kini Cikgu izra turut diundang oleh beberapa buah sekolah di Malaysia untuk perkongsian atas pencapaiannya.

Ahli kelab

Bagi menjayakan projek ini, sudah pastinya memerlukan kerjasama ahli kelab untuk memastikan pokok-pokok dijaga dengan baik supaya dapat tumbuh subur. Dengan pengalaman yang ada, beliau menugaskan ahli Kelab Lestari yang dianggota pelajar tingkatan satu hingga lima mengikut bidang kerja secara berjadual.

“Pelajar-pelajar dalam Kelab Lestari ditugaskan sebagai pemetik buah mengikut tugasan yang diberi. Contohnya untuk tanam 400 halia polibeg dengan ahli 50 orang, setiap seorang diberi komitmen untuk menjaga 5 hingga 10 polibeg.

“Untuk menjana pendapatan, saya akan mengajar murid bagaimana untuk menjual dengan membawa mereka ke pasar. Buah cili dipetik tiga hari sekali atau jika hasilnya banyak, hari-hari kami akan petik dan murid berbeza dipilih untuk ke pasar tanpa mengganggu waktu pembelajaran mereka.

“Keberkesanan projek ini kepada pelajar telah membuatkan saya ditegur oleh seorang ibu yang inginkan anak perempuannya menyertai kelab berkenaan sedangkan pemilihan ahli dilakukan oleh pihak sekolah tanpa melibatkan saya. Nyata, ada ibu bapa inginkan anaknya mendapat pendedahan mengenai aktiviti pertanian ini untuk kemahiran hidup anaknya, ”ujarnya yang turut memberi kebenaran murid yang terlibat untuk membawa pulang ke rumah hasil tanaman sebagai tanda penghargaan komited dengan tanggungjawab yang diberi.

Harapan

Mengulas perancangan masa hadapan, Cikgu Izra berharap akan dapat mempelbagai tanaman dengan menggunakan tapak dan kelengkapan sedia ada. Malah tahun ini bercadang untuk menanam terung pula dengan menggunakan sistem yang sama.

“Untuk projek seterusnya ini, modal permulaan agak sedikit berbanding musim pertama dan kedua setelah kos-kos untuk kelengkapan telah diserap semasa projek tanam cili terdahulu. Kos tanaman terung hanya melibatkan baja dan benih sahaja yang hanya memerlukan kos lebih kurang satu ribu lebih sahaja,” ujarnya.

Menjawab persoalan mengenai tanggapan negatif sesetengah pihak mengenai aktiviti pertanian di sekolah tidak bermanfaat untuk pelajar dan dikatakan membuang masa, beliau cukup kecewa tapi sudah lali dengan persepsi demikian.

“Ada segelintir kata aktiviti ini tidak boleh pergi jauh. Hakikatnya, ia nilai tambah ilmu kepada pelajar selain melihat akademik sebagai pencapaian utama. Aktiviti ini setidak-tidaknya menjadi ruang rekreasi kepada pelajar.

“Selain tambah pendapatan sekolah, saya berharap setiap sekolah ambil inisiatif ini sebagai salah satu cara menjana pedapatan dan sekaligus melatih dan menambah kemahiran pelajar. Bagi saya, jika tidak cemerlang akademik sekalipun masih boleh berjaya dalam bidang pertanian jika tahu mengambil peluang dan bijak mencari pasaran.”

Dalam pada itu, beliau turut merakamkan jutaan terima kasih kepada semua guru-guru, ahli PIBG dan seluruh warga sekolah yang memberikan sokongan menjayakan projek pertanian serta Tuan Syeikh Noh yang banyak memberi tunjuk ajar kepadanya.

“Semuanya tidak hadir semudah yang disangka. Tanpa pengorbanan berterusan, ia hanya sekadar mimpi. Malah, tanpa ilmu pertanian yang betul, semua azam hanya jadi angan-angan kosong,” katanya yang cukup ramah dalam sesi perkongsian ilmu dan diskusi bersama Keluarga.

Pendekatan yang digunapakai oleh guru ini sungguh inspirasi dan membantu kemahiran diri pelajar untuk jangka masa panjang.

Sumber: Majalah Keluarga Mac-April 2019


“Hargai Masa Yang Takkan Ada U-Turn.” PKP Eratkan Lagi Keluarga Ini.

Sepanjang tempoh PKP,  tentunya ibu ayah melakukan pelbagai aktiviti bersama keluarga.

Waktu ini adalah waktu emas untuk keluarga merapatkan lagi hubungan. Jika sebelum ini tidak dapat melakukan aktiviti bersama akibat kekangan masa, jadi waktu PKP inilah kita rebut peluang untuk bersama keluarga.

Menerusi perkongsian FB, wanita ini berkongsi aktiviti  bersama keluarga.

Ikuti perkongsiannya.

Kami cuba untuk menjadi ibuayah yang terbaik buat anak-anak. Inilah peluang terbaik yang Allah bagi untuk mengeratkan hubungan sesama ahli keluarga. Setiap aktiviti dilakukan bersama. Solat sama-sama, main sama-sama, belajar sama-sama (time anak belajar makayah buat kerja opis la kan), tengok tv sama-sama, masak sama-sama (berdasarkan menu yang sesuai).

Jika anda belum mulakan aktiviti bersama ahli keluarga, ayuh mulakan. Tiada istilah sudah terlambat. Hargai masa yang takkan ada U-turn.

Anda dah tengok cerita “Mak, nak peluk boleh? “. Kalau belum, saya sarankan anda tengok. Boleh search kat youtube.


Tanam Kangkung Di Balkoni Rumah,  Tak Susah Pun, Hanya Guna Besen Dan Penapis Sahaja!

Bagi yang sukakan aktiviti berkebun, mencuba untuk menanam apa sahaja di rumah tentunya menjanjikan satu kepuasan berganda.

Ilham menanam kangkung yang sifatnya menjalar di balkoni rumah mungkin tidak terfikirkan oleh kita.

Ibarat satu cabaran paling mudah, tanaman yang dirasakan sukar untuk ditanam ini sebenarnya cukup mudah untuk hidup subur. Tanam di balkoni rumah pun mampu hidup segar dan bugar.

Ini cara yang dikongsikan oleh Baja AB Plus Premium. Paling menarik tak perlukan kos hebat pun, hanya guna penapis dan besen sahaja. Selamat mencuba.

Berikut adalah langkah-langkahnya:

1. Sediakan bekas untuk menakung air baja di bahagian bawah.

2. Sediakan penapis yang sama saiznya dengan besen di bahagian bawah.

3. Isikan air baja AB Plus sehingga melepasi sedikit dari dasar bekas yang berlubang-lubang. Taburkan benih-benih kangkung seperti di dalam gambar.

4. Tutupkan dengan kain gelap beberapa hari sehingga akar dan pucuk kangkung keluar (seperti taugeh).

5. Apabila pokok kangkung sudah mempunyai daun, pokok kangkung sudah boleh di letakkan kepada cahaya matahari. Pastikan paras air kena pada akar pokok.

6. Keadaan pokok kangkung apabila diletakkan di cahaya matahari secara terus.

7. Pokok kangkung sudah boleh dituai apabila memasuki minggu ke 3 dan 4.

Selamat mencuba!

Sumber – Baja AB Pus Premium


Bila Ada Yang Datang Beraya Begini Ruang Tetamu Yang Sesuai Untuk Rumah Islam. Aurat Pun Terjaga!

Ruang tetamu yang luas dan selesa pastinya idaman semua orang. Lebih menarik jika ciri-cirinya menjurus kepada konsep Islam. Sudah tentu aurat tuan rumah dan tetamu terjaga.

Menarik dengan perkongsian, Khairunnisa Hamzah di facebook miliknya berkongsi ilmu dekorasi yang memberikan ilham kediaman yang sesuai untuk tetamu.

Dia yang juga pengasas Rekabentuk 3D online berkongsi info menarik ruang tetamu yang sesuai untuk orang Islam. Jom lihat ilham dekorasinya.

Bagaimana ruang tetamu yang sesuai untuk rumah orang Islam

Adalah lebih baik jika tetamu tidak dapat melihat langsung aktiviti dan dalaman rumah keluarga.Cukuplah pergerakan tetamu di ruang tetamu sahaja.

“Minta maaf, nak tumpang tandas, boleh?” Biasa tetamu akan buat permintaan mengejut sebegini apabila datang berkunjung.

Sekiranya ada tandas di ruang tetamu, tetamu tidak perlu lagi masuk ke dalam bilik-bilik tuan rumah atau terus terjah ke dapur.

Saya ada menonton kuliah agama seorang ulama Indonesia yang mengatakan:

“Yang terbaik adalah jika kamu boleh mengasingkan ruang tetamu dengan ruang keluarga. Kalau boleh, diasing terus dari rumah kamu sehingga apabila kamu menutup pintu dan menguncinya sekalipun, tetamu masih boleh aman di situ”

Maksud beliau kita sememangnya wajib melayan tetamu sebaiknya. Oleh itu sediakan ruang untuk tetamu semampu boleh namun paling penting ialah mengambil kira aurat dan aib tuan rumah sekeluarga.

Siapkan ruang duduknya, ruang bersucinya (tandas), ruang solatnya dan juga ruang berehatnya (bilik tidur) di satu kawasan yang sama yang tidak perlu melalui ruang keluarga.

Ini dapat membataskan aurat, pandangan dan pergaulan antara tetamu dan ahli keluarga.

Orang putih ada wujudkan ‘powder room’ di ruang tamu. Ia adalah bilik bersiap yang dilengkapi dengan kemudahan tandas. Namun berbeza dengan rumah-rumah di negara kita yang kebanyakkannya tandas diletakkan di ruang dapur atau di dalam bilik tidur.

“Nisa, macam mana ya nak buat? Kalau tetamu datang, dari pintu masuk terus boleh nampak akak tengah memasak di dapur. Tak selesalah. Kadang tak sempat pakai tudung atau baju lengan panjang”

Luah salah seorang pemilik kediaman masa sesi makeover rumahnya.

Sekarang banyak rumah buat konsep terbuka (open concept). Namun, apabila menerima kehadiran tetamu secara mengejut, ia menyebabkan wanita Islam tidak selesa kerana belum bersedia menutup aurat. Apatah lagi ketika itu sedang sibuk beraksi dengan kuali di dapur.

Jika kita lihat senibina rumah lama dahulu, mereka sudah ambil berat tentang hal ini terlebih dahulu.

Di dalam rumah mempunyai ruang publik, semi publik dan ruang privasi.

Apabila tetamu yang tidak rapat datang berkunjung, mereka hanya ditapis dan dilayan hanya di serambi (ruang publik).

Sekiranya merupakan tetamu rapat seperti kenalan atau saudara, barulah dapat masuk sehingga ke ruang menonton, ruang rehat, ruang makan (semi publik).

Manakala bilik-bilik tidur, ruang keluarga dan dapur (ruang privasi) hanya untuk tuan rumah sahaja.

Ramai kita sudah siap beli rumah dari pemaju. Jadi bagaimana untuk menjadikan rumah kita terpelihara aurat dan pandangan dari tetamu?

Mungkin boleh buat begini:

1. Boleh buat penghadang pandangan seperti tambahan tembok atau tabir yang menghalang pandangan terus ke ruang privasi tuan rumah.

2. Boleh tambah tempat wuduk dan ‘powder room’ (tandas) di hadapan rumah.

3. Boleh siapkan bilik tidur/bilik solat tetamu di hadapan rumah.

Saya pernah datang berkunjung ke rumah kenalan di Indonesia. Ia merupakan rumah bertingkat (apartment).

Apa yang menariknya, setiap rumah itu dilengkapi dengan ruang yang sangat menarik perhatian saya. Pemaju menyiapkan ruang untuk pembantu rumah yang boleh dipisahkan terus dari rumah keluarga.

Ini bermakna apabila tutupnya pintu dapur dari dalam, maka pembantu rumah boleh menjalankan aktivitinya seperti biasa kerana dilengkapi dengan tempat tinggal, tandas, fasiliti lain dan boleh terus keluar dari kawasan pagar rumah di bahagian tersebut. (Ada 2 akses)

Mungkin apa yang boleh kita buat akan datang ialah merekabentuk rumah di mana ruang tetamu boleh direkabentuk sebegitu. Iaitu mempunyai akses yang berlainan dan terpisah terus dari rumah keluarga.


“Sedih Nak Berpisah, Happy Balik Malaysia.” Setahun Di Australia, Dayah Bakar Kembali Ke Tanah Air Bersama Suami & Anak

Berkongsi satu rakaman video di Instagram, Dayah Bakar yang mengikut suami, Kapten Muhammad Hanif bertugas Di Canberra, Australia kini pulang ke tanah air.

Ibu kepada anak lelaki, Achbar Muhammad Fahri, mengakui berasa sedih untuk meninggalkan bumi Canberra yang menjadi saksi pertemuannya dengan suami selepas berpisah disebabkan tuntutan kerja.

“Pertemuan dan perpisahan bukanlah sesuatu yang mudah . Lagi-lagi, bila semakin rapat dan menjadi seperti keluarga. Banyak waktu yang diluangkan bersama, banyak memori juga yang tercipta di bumi kangaroo.

“Sejujurnya, saya sedih untuk pergi, tetapi pada masa yang sama, saya tidak sabar untuk bertemu keluarga saya di rumah. Saya juga tahu sudah tiba masanya untuk kembali aktif menjadi hos.

“Saya berdoa agar kita semua akan bertemu semula suatu hari nanti, saya percaya kita akan. Alhamdulillah, selamat sampai semuanya. Kembali ke tanah tumpahnya darahku, Malaysia,” tulis Dayah lagi.

Sementara itu, suasana sedih menyelubungi ruang balai pelepasan bila.mana Dayah dan rakan-rakan tidak mampu menahan Rasa sebak dan sedih kerana terpaksa berpisah.

Masing-masing berpelukan dan mengucapkan selamat tinggal buat pasangan ini.


Batuk Berpanjangan, Segera Cuba Salah Satu Antara 7 Petua Ni!

Bila batuk, kabanyakan kita menganggap  sebagai satu masalah kecil. Namun bila batuk berterusan dan teruk sehingga boleh menyebabkan ketidak selesaan barulah mula mencari penawarnya.

Sebenarnya batuk ini terbahagi kepada dua iaitu batuk kering atau yang berkahak. Batuk kering tidak menghasilkan mukus, manakala batuk berkahak kedengaran seperti berair dan menyebabkan pengeluaran kahak (mukus).

Apa yang pasti, batuk berpanjangan buat kita rasa tertekan dan mengganggu kerja-kerja kita. Selain dapatkan rawatan daripada doktor yang pakar,  tak salah juga jika kita dicuba beberapa  petua tradisional yang diamalkan oleh nenek moyang kita dahulu.  Mana tahu salah satu petuanya serasi dan mujarab.

1. Bawang Putih
Ambil bawang putih dan buangkan kulitnya. Kemudian bakar di atas api hingga beberapa minit dan makan perlahan-lahan begitu sahaja. Pastikan bawang dibakar terlebih dahulu supaya tidak terasa ditekak. Cuba mana tahu serasi dengan batuk anda.

2. Belimbing
Belimbing juga dikatakan membantu meredakan masalah batuk. Ambil beberapa biji belimbing, perah dan minum jusnya. Jangan tambahkan gula, hanya minum jus asli sahaja. Amalkan.

3. Kicap & Limau Nipis
Ambil satu sudu kicap dan perahkan sebiji limau nipis ke dalamnya. Kacau rata dan terus sahaja diminum. Boleh juga ditambahkan sedikit garam seperti yang disyorkan. Amalkan sehingga batuk beransur pulih.

4. Halia
Hiris halia dan masukkan ke dalam air panas yang berisi lemon. Campurkan sedikit madu dan amalkan minum pada pagi dan petang.

5. Lada Hitam
Ambil satu sudu lada hitam dan masukkan ke dalam segelas air panas. Campurkan dua sudu makan madu dan kacau rata. Tutup dan biarkan direndam selama 10 minit. Amalkan minum air ini.

6. Air Asam
Masukkan sedikit asam jawa ke dalam air suam. Kacau hingga sebati dan biarkan direndam seketika. Amalkan minum air ini setiap 2 hingga 3 jam setiap hari.

Selain menggunakan 6 ramuan di atas, melalui perkongsian  Farhany Ami Murad untuk menghilangkan batuk anaknya adalah dengan menggunakan buah delima. Ikuti perkongsiannya.

Baru teringat nak share ,since salsabila tetiba batuk hari tu kalut nya lah mak dia ni ,risau anak batuk lelama oi. Jgn memain ,batuk yang berpanjangan boleh menyebabkan jangkitan kuman dekat paru² tau ..Nauzubillahiminzalik

Teringat pernah baca kalau nak hilangkan batuk boleh guna MADU . so far mmg ramai kata bagus guna madu . TAPI ,bayi bawah 2 tahun tak digalakkan lagi makan madu .

So try cari alternatif lain . Cari punya cari jumpa satu blog suggest guna DELIMA sebagai pengganti madu,function dia sama macam madu ,bersifat panas and tergolong dalam kategori makanan yang boleh menghilangkan mukus .

Memang berkesan! Alhamdulillah batuk dia berkurang ,dua tiga hari baru perasan yang batuk takde langsung dah . Mak mak yang ‘over kalut’ mcm kite ni kalau anak batuk or selsema boleh lah try naaa . .

Oh lupa nak bagitau ,tindak balas jus delima ni nanti hingus akan cair keluar,sentiasa meleleh .so kena sedut selalu ye and lendir kahak keluar melalui poopoo baby . Ini kesan yg sy nampak dekat Salsabila.

Kalau makin teruk please refer doctor ye ?
Takda mak yang nak anak sakit ,semua mak nak yang terbaik utk anak memasing tapi sakit demam batuk selsema tu tetap tak boleh nak elak ,memang kena lalui jugak . Dari situ lah boleh kutip pengalaman sebagai sorang mak ,nanti lama2 jadi Pro dah . Supermom gituuu !


Langkah Demi Langkah Buat Cili Kisar Tahan Hingga 3 Minggu. Elok Je Dalam Peti Asi Tak Berbau Dan Berkulat.

Selalu beli cili boh kat supermarket, simpan tak sampai seminggu, dah berkulat & berbau. Padahal baru guna sekali dua untuk masak. Frust betul.

Nak tahu cara yang mudah nak simpan cili tahan lama, ni caranya.

So meh Kak Izz tunjuk cara buat cili boh yang boleh tahan lama sampai 3 minggu tau. Elok je dalam fridge tak kulat & tak berbau.
1. Gunting cili kering kecik-kecik. Senang nak bagi biji cili tu keluar.
2. Dah siap, tampi guna penapis. Part ni paling best. Puas hati bila tengok biji keluar.
3. Rebus cili kering. Tambah sesudu garam. Rebus dalam 15-20 minit.
4. Lepas rebus, air rebusan tu buang. Tengok air rebus tu kadang-kadang hitam kan. So buang, bilas dengan air, nanti ada lagi saki baki biji terkeluar.
5. Kisar macam biasa. Tambah air ikutlah boleh blend (Kak Izz guna air Coway suhu biasa). Tambah sesudu minyak masak. Ni petua Ibu untuk kasi tahan lama.
6. Dah siap botolkan. Kak Izz asing-asingkan dapat 3 botol, so kalau nak masak guna satu-satu dulu. Heee.
Selamat mencubaaaaa.

Edit : Kalau nak guna chopper pun boleh juga. Tapi make sure cilinya pilih betul-betul. Kadang-kadang ada tangkai, tamouk cili, habuk guni & pernah terjumpa gumpal rambut. Takut nanti termakan sekali.

Kredit: Fadiznuur Mohd Zin via MASAK APA TAK JADI HARI NI OFFICIAL


Anak Lasak Bukan Bebanan. Ibu Ayah Cuba Tip Ini Untuk Salurkan Tenaga Berlebihan Mereka

Isu anak kecil lasak memang tak pernah ada noktahnya. Selagi namanya anak kecil selagi itulah mereka akan aktif dan lasak.

Tapi kadangkala ada orang lain tidak suka dengan tingkah laku kanak-kanak yang terlalu lasak terutama bila mereka datang menziarah ke rumah.

Tapi ada pula orang kata anak yang lasak dan aktif tu tandanya seorang yang bijak sebab ada sahaja idea yang mereka fikirkan.

Penulis buku keibubapaan yang kerap berkongsi info perkembangan anak, Adlil Rajiah turut berkongsi isu anak lasak di laman Instagramnya.

Menurut beliau, soalan tentang anak lasak memang kerap diterima daripada ibu bapa yang akan bertanya apabila beliau membuka sesi soal jawab keibubapaan.

Hampir setiap kali buka sesi Q&A, mesti ada soalan tentang ANAK LASAK.

Ada yang mengadu anak tak berhenti-henti berlari, melompat, memanjat, baling-baling barang. Ada yang mengadu anak tak boleh duduk diam masa makan. Kalau makan kat luar, memang tak sah kalau nasi berterbangan kat dinding restoran, dan di muka waitress.

Ada juga yang mengadu anak terlalu kuat memanjat sampaikan semua benda nak dipanjat– grill rumah, pintu pagar, sofa, dinding, peti ais. Dan ramai juga parents yang terus jump into conclusion dengan terus melabel anak hyperactive atau ADHD, tanpa sebarang usul periksa.

So apa sebenarnya mindset yang betul dan apa yang kita perlu buat untuk handle anak lasak, tanpa perlu stress hari-hari menghadap nasi berterbangan ketika makan?

Ada beberapa fakta menarik tentang anak lasak yang ramai parents perlu tahu:

1) Anak lasak tergolong dalam kategori body-smart atau kinesthetically intelligent! Tapi mereka selalu disalaherti sebagai hyperactive / ADHD

2) Mereka mempunyai energy yang banyak dan badan yang kebal. Diorang ni ada daya ketahanan yang luar biasa! Setakat terhantuk kat dinding, jatuh tangga, tersadung kat batu– rilekk je!

3) Malangnya, mereka mungkin lemah dari segi self-control, dan mudah tantrum yang sukar dikawal.

4) Anak lasak / energetic sentiasa memerlukan sokongan emosi dan peringatan yang berulang-kali untuk bantu build self-control mereka secara perlahan-lahan.

1. Aktiviti Pergerakan

Aktiviti yang melibatkan pergerakan amat penting bagi anak yang lasak. Ia membantu mereka menyalurkan tenaga dan mengurangkan tekanan pada masa yang sama.

Untuk ibu bapa yang bekerja dan tak ada banyak masa untuk keluar dengan anak-anak, sediakan ruangan khas untuk “energetic indoor games” di rumah. Mungkin boleh lapangkan satu bilik dan jadikan tempat untuk anak melepaskan LASAK mereka.

Letakkan beberapa ketul bantal, bola besar/belon, beberapa kotak ebsar, kerusi, tangga, bouncing tool dan lain-lain peralatan yang sesuai.

Biar banyak games yang anak boleh explore dalam bilik tu. Biar anak memanjat, melompat, berlari, pillow fight, tendang bola, wrestling, main perang-perang, main sorok-sorok dan macam-macam lagi.

Lagi best kalau dapat pasang muzik masa anak-anak tengah main. Biarkan mereka menari dan bergerak mengikug rentak muzik. Muzik semamangnya terapi bagus untuk anak-anak aktif!

2. Beri Tanggungjawab

Bila anak dah ready, anda boleh mula “delegate” tugas-tugas mudah untuk anak. Contohnya siram pokok, sapu lantai, lap tingkap, susun barang, basuh kereta, basuh bilik air dan lain-lain.

Anak yang lasak sebenarnya sangat suka membantu kerja rumah yang memerlukan pergerakan dan mereka sangat “hands-on” jika budaya ini diterapkan sejak awal.
Ibu bapa perlu beri kepercayaan kepada anak.

Mula-mula memang banyak kesilapan dalam tugas yang diberi. Beri masa, Lambat laun mereka akan jadi pembantu yang bagus. Lagipun inilah cara terbaik untuk kita bantu anak lasak salurkan tenaga mereka ke arah yang betul, membentuk keyakinan diri dan kawalan dalam diri mereka.

3. Aktiviti Sukan

Kebanyakan atlet-atlet hebat dunia, adalah seorang anak yang lasak dan mempunyai high energy pada masa kecilnya. Sesetengah daripada mereka juga adalah hiperaktif semasa kecil.

Lihatlah bagaimana anak yang lasak boleh capai dalam hidup mereka. Yang penting, kita ibu bapa jangan bunuh sifat energetic tersebut.

Bimbing mereka dengan aktiviti yang betul. Mana tahu anak lasak kita ni sebenarnya setanding Lee Chong Wei, Pandelela Rinong, Azizul Pocket-Rocket satu hari nanti. Siapa tahu?

4. Hadkan Screen Time

Banyak kajian menunjukkan screen time yang berlebihan boleh membentuk sifat agresif pada anak. Walaupun cerita yang ditonton langsung tiada unsur ganas. Anak yang menonton TV, gajet atau video game berlebihan didapati sukar mendengar arahan, sukar fokus, sering bertindak ganas dan tiada self-control yang baik.
Jadi bayangkan jika anak yang energetik/lasak ni bertindak ganas. Lagilah DOUBLE TROUBLE!

5. Sesekali Benarkan Anak ‘kotor’

Biarkan anak-anak lasak ini bermain hujan, main tanah, bergolek atas rumput, panjant pokok. Anak yang lasak sebenarnya mempunyai daya ketahanan badan yang tinggi.

6. Buat Jadual Rutin Harian

Anak yang lasak susah nak tolerate dengan masa orang lain, dan kurang mampu untuk fleksibel sebab itu mereka perlukan jadual.

Tetapkan jadual masa untuk mereka main lasak-lasak dan mas auntuk mereka ‘bertenang'(tidur, makan, dll). Sentiasa ingat untuk tegas dan konsisten dengan peraturan dan masa yang telah ditetapkan dalam jadual. Memang sukar pada awalnya tapi lama-kelamaan anak akan ikut.

Pastikan setiap masa terluang yang ada dalam jadual adalah untuk aktiviti fizikal membantu mereka membakar tenaga.

7. Cari Tadika/Sekolah Yang Memahami Keperluan Tenaga Anak

Bincang dengan cikgu mereka untuk membenarkan anak berlari setiap kali ada masa terluang atau bila ada jarak di antara aktiviti-aktiviti kerana MEREKA PERLUKANNYA.
Untuk anak-anak yang lasak, memaksa mereka untuk duduk diam selama berjam-jam adalah umpama penderaan terhadap mereka!

8. Masa Bersendiri Sebelum Tidur

Kebiasaannya anak perlu lebih tenang sebelum masa tidur. Jadi, ini masa yang sesuai untuk anda bersama anak dan berbual sebentar.

Kajian menunjukkan anak yang sentiasa dapat alone-time dengan ibu bapa akan ada self-control yang lebih baik dan lebih mudah mendengar arahan berbanding anak yang jarang dapat alone-time.

Jadi, pastikan setiap malam, anda jumpa setiap anak secara berseorangan dan berbual dengan mereka sebelum tidur. Kalau anak ramai, mungkin boleh bergilir mengikut hari. Tapi pastikan setiap seorang dapat keistimewaan tersebut.

9. Kurangkan Gula Dalam Makanan Dan Minuman Anak

Kandungan gula yang banyak terutama dalam makanan proses menyebabkan anak lebih energetik dan sukar dikawal. Anak yang lasak sebenarnya memerlukan air kosong yang banyak untuk mengekalkan badan mereka hidrat.

10. Sediakan Anak Dengan Aktiviti Setempat Yang “hands-on”

Aktiviti “hands-on” penting bila kita perlukan anak untuk duduk diam sebentar. Contohnya waktu makan, di tempat awam, di kenduri, dalam kereta dan lain-lain.

Kalau boleh pastikan gajet adalah pilihan terakhir. Pilih aktiviti yang membantu anak memerah otak dengan menggunakan rangsangan skil motor halus dan skil intelektual mereka.

Contohnya plastesin, lego, blok, buku mewarna, doodling, lukisan batik, eksperimen sains mudah atau aktiviti memasak.

Ketika anak melakukan aktiviti setempat seperti ini, kita boleh terapkan kemahiran akademik seperti mengenal pasti barang, membaca, mengira dan mengingat.

Ingat, anak anda yang energetik bukan satu perkara yang buru, mereka secara semula jadi seorang yang energetik! Triknya kita kena tahu cara untuk salurkan tenaga tersebut dan biarkan ia membakar tenaga tersebut sebanyak yang boleh dengan cara positif dan produktif.


Sambung Ayat Al-Quran Dapat RM50, Adik 6 Tahun Ni Raih Perhatian

Anak-anak adalah amanah Allah. Perlu dijaga, dididik dengan ilmu kebaikan dengan sebaiknya. Dalam hal ini, anak-anak boleh kita ibaratkan seperti kain putih, ibu bapa khususnya yang perlu mencorakkannya kearah kebaikan.

Baru-baru ini tular sebuah video seorang kanak-kanak ini dengan berani menyambung bacaa ayat Al-Quran. Hebatnya anak ini adalah didikan daripada ibu bapanya.

Video berdurasi 3.32 minit tersebut mendapat 4 juta tontonan dan lebih 500 ribu sukaan dirakamkan di sekitar  Setia City Mall Selangor.

Salah satu video yang meraih perhatian adalah seorang kanak-kanak lelaki yang dikenali sebagai Akif berusia enam tahun.

Kanak-kanak ini dengan lancar dapat menyambung bacaan dengan baik. Sikapnya yang berani dan yakin membuatkan ramai kagum kepadanya.

WARGAMAYA KAGUM

Meninjau di ruangan komen, rata-rata mendapat komen yang positif daripada netizen. Hal ini kerana, konten sedemikian sedikit sebanyak dapat mengajak orang ramai untuk mencintai dan menghafal kitab suci Al-quran.


Bercinta 10 Tahun Sekali Pun Belum Menjanjikan Kenal Sepenuhnya. Lelaki Ni Kongsi Asam Garam Rumah Tangga Jadikan Pengajaran!

Berkahwin bukan sahaja menyatukan dua hati atau dua cinta semata-mata namun banyak perkara perlu difahamkan kepada anak-anak kita tentang realiti alam perkahwinan. Orang hanya melihat yang indah-indah namu disetiap kehidupan itu pasti ada ujian dan asam garam yang harus ditempuh terutamanya dalam hidup berumah tangga.

Memahami lagi tentang itu, elok kiranya kongsikan penulisan Yus Azrad ini untuk membuka mata anak muda yang ingin berkahwin  agar berpijak di bumi yang nyata. Tidak terus leka di alam fantasi.

Pesanan buat yang belum kahwin..
kita hanya akan benar-benar mengenali seseorang SETELAH KAHWIN dengannya, tidur sebantal, makan sepinggan, duduk sebumbung. Baru tahu masa itu dia tidur berdengkur, baru tahu rupanya jenis lepas berak tak reti flush, baru tahu cepat stress kalau ada masalah.. baru tahu pemarah apabila ditegur.. baru tahu.. baru tahu..

Bercinta hatta 10 tahun, gayut tiap-tiap malam, dating tiap-tiap hari BELUM CUKUP untuk mengenali seseorang.

Kahwin bukan hanya tentang dating halal, snap gambar romantik dapat konvo sama-sama, boleh pegang-pegang tangan, boleh makan bersuap, semua yang sweet2 manis2 (sampai diabetes katanyaaa), everything goes smooth all the time & live happily ever after.

Kalau kamu lihat yang INDAH-INDAH daripada kawan yang baru kahwin.. itu semuanya hanya apa yang dia mahu perlihatkan kepada dunia.. realitinya susah payah perit air mata yang disembunyikan.. siapa yang tahu?

Kita hidup di alam realiti, bukan fantasi. Jangan hanya berangan yang indah2 tanpa memikirkan AMANAH dan TANGGUNGJAWAB yang bakal dipersoalkan.

Alasan sudah kenal lama sangat atau untuk ‘elak maksiat’ saja TIDAK CUKUP untuk kahwin segera. Sebab jika masa bujang gunakan alasan kahwin untuk pelihara maruah bagaimana kamu yakin kamu dapat menjaga maruah selepas nikah?

Kalau sebelum kahwin tidak mampu bersabar atau bertahan dengan ujian yang kecil/sedikit, bagaimana kamu jangkakan untuk bersabar dan bertahan dengan ujian yang besar/banyak selepas berkahwin?

Bersediakah kamu.. pulang kerja penat, lapar, mengantuk tetapi BERSABAR apabila isteri tak masak sebab alahan mengandung/anak meragam.. bolehkah kamu TETAP TERSENYUM, menyinsing lengan memasak di dapur kemudian menyuapkan makanan ke mulut isteri kamu yang juga lapar, urus kencing berak & mandikan anak-anak untuk beri isteri ruang untuk dirinya? Basuh, lipat baju yang menimbun? Atau kamu akan sengaja pulang lewat sebab mahu lari dari menjaga anak-anak & makan sahaja di luar?

Yang perempuan sudah bersediakah untuk mentaati seorang lelaki yang baru hadir dalam hidup, bersediakah menanggung jerit perih alahan mengandung, sakit bersalin, berpantang, realiti anak mahu mengempeng berjam-jam sampai badan menggigil lapar & lesu yang amat? You are giving your life for your children. JANGAN MIMPI hendak makan, mandi, tidur dengan aman selagi anak masih kecil..

Apabila kamu membentak marahkan orang tua.. kenapa susahkan orang nak kahwin.. padahal kamu tidak sedar. Ibubapa sedang mendidik kamu bahawa kehidupan selepas kahwin itu BUKAN MUDAH sebab itu mereka mahu kamu berdikari sekurang-kurangnya cuba hadapi susah sendiri tanpa harapkan orang lain sebab kahwin memang senang tetapi menjadi ketua keluarga & ibu rumahtangga itu tidak mudah!

Tak sedikit yang rumahtangganya runtuh disebabkan masalah KEWANGAN, TIDAK FAHAM & TIDAK MELAKSANAKAN TANGGUNGJAWAB, TIADA KEPERCAYAAN, PERSEFAHAMAN dan lain-lain, walaupun asalnya perkahwinan itu diawali atas dasar cinta yang mendalam.

Malangnya kita hanya menyedari setelah kahwin.. Untuk menjayakan hidup berumahtangga.. Cinta saja tak cukup rupanya.. barulah kita sedar quote ‘rezeki setelah nikah’ itu perlu diusahakan & disertakan dengan ujian bukannya terus bergolek masuk dalam mulut.

Cuma ketika itu baru kita sedar.. betul apa mak ayah kata… “cinta saja tak cukup”..
Moga Allah mudahkan perjalanan kami seterusnya….


Awas, 5 Tanda Anak Kita Dah Mula Jadi Raja Kepada Mak Ayahnya. Ubah Sebelum Terlambat!

Anak kita, acuan kita. Ajari dan didik mereka dengan kasih sayang tapi dalam masa yang  sama kena ada ketegasan dan pastikan mereka ikut arahan.

Biar dididik sebagai hamba, jangan bila dah besar jadi raja. Dan paling ditakuti, bertukar menjadi anak derhaka, yang dimurkai oleh Allah S.W.T. itu yang cukup kita bimbangkan.

Nak manjakan anak tak salah, tapi jangan keterlaluan sehingga anak boleh ‘pijak kepala’.

Perkongsian oleh saudara Taufiq Razif ini boleh dijadikan panduan untuk semua. Semoga bermanfaat. Ubah sebelum terlambat.

Banyak sangat yang saya jumpa mak ayah yang dikawal oleh anaknya tanpa dia sendiri sedari. Ni tanda-tandanya bila anak dah mula naik kepala dan jadi raja pada mak ayahnya :

1. Mak ayah mula jadi overprotective

Anaknya tak boleh disentuh dan taknak anak susah langsung! Sifat melindungi ni bagus sebab itu memang fitrah mak ayah yang Tuhan dah bagi tapi kalau dah melampau sangat tu namanya Helicopter Parenting. Anak yang datang daripada Helicopter Parents ni biasanya akan jadi manja melampau, tak pandai berdikari dan mudah mengalami masalah cemas ( anxiety ) bila dah dewasa nanti.

2. Mak ayah tak pernah cakap TAK BOLEH kat anak

Semua benda mak ayah tu terpaksa tunaikan sebab anak meragam tak berhenti bila permintaan tak ditunaikan.Padahal sifat meragam tu muncul sebab anak dah tahu dah bila meragam je mak dan ayahnya akan kalah dan tunaikan permintaannya.

3. Mak ayah bagi je semua makanan yang anak minta

Mak ayah tu dah tak boleh bezakan antara real food dan jajan. Semua makanan yang tak sihat mula memenuhi peti ais rumah masing-masing kerana mak ayah tu tak mampu tolak kemahuan anak-anak. Padahal jajan tu penuh dengan kalori tetapi kosong nutrisi.

4. Mak ayah tak boleh dengar anak menangis

Mak ayah tu jadi gelabah dan gelisah sangat kalau anak menangis. Akhirnya mak ayah tu tunaikan segala kemahuan anak. Padahal tangisan anak tu adalah tangisan manipulatif. Tangisan manipulatif ni bukan tangisan yang real pun. Tangisan manipulatif adalah tangisan yang dibuat-buat kerana anak tahu tangisan tu berjaya membuatkan mak ayahnya tunduk dan patuh pada segala kemahuannya!

5. Smartphone mak ayah selalu berada di tangan anaknya

Kalau sekali sekala tak apa. Yang bahayanya sampaikan 24 jam smartphone tu berada di tangan si anak. Akhirnya anak menjadi ketagih dan mula tak dapat kawal emosi ( lack of self control ) bila berjauhan dengan smartphone mak ayahnya.Pssst. Benda ni tak ramai mak ayah yang tahu tau. Tolong sebarkan pada mak ayah yang belum tahu ye.


“Ramai Hantar Kamu, Irfan…” Imam Masjid Maut Kemalangan, Coretan PU Amin Undang Sebak.

Tiada siapa yang mengetahui rahsia bila kita akan menemui Sang Pencipta. Namun mati dalam keadaan husnul khotimah memang seharusnya menjadi salah satu impian dari umat muslim.

Husnul khatimah membawa maksud kematian di dalam reda Allah dan kita juga reda dengan ketentuan Allah SWT.

Muat naik foto  Pencetus Ummah (PU) Amin  dan Insta Story di laman Instagram mengundang sebak dikalangan wargamaya.

PU Amin memuatnaik beberapa keping foto pengebumian jenazah seorang imam masjid yang juga merupakan kenalannya. Katanya lagi, arwah kemalangan motor setelah mengajar Al-Quran.

Dia yang menyertakan kapsyen  penuh makna yang mengundang sebak di kalangan netizen.

“Takziah buat sahabat seperjuangan,Al Fadhil Ustaz Irfan Al Hafiz. Seorang hafiz Al Quran dari Shubro Mesir. Ahli Quran. Irfan Imam Masjid Tg Karang. Umur sebaya baru 32 tahun.

Pergi dulu dari kami. Baru je kahwin. Irfan kemalangan motor petang tadi. Meninggal dunia lepas habis mengajar Al Quran di MITTIS. Husnul Khatimah. Sayu hati ini. Moga Allah tempatkan nya di Syurga. Al Fatihah..”

Memori kenangan bersama:

Anak Selangor,Mesir
2014 (Tahun Akhir),
Bazar Rumah Selangor,
Hayyu Asyir, Kaherah Mesir.

Warganet Ucap Takziah
Melihat foto pengebumian jenazah itu, para netizen mengucapkan takziah dan mendoakan arwah.


Jangan Pernah Putus Doa Buat Mak Ayah Kita, Rezeki Melimpah Ruah!

Kuasa doa itu mustajab apatah lagi berdoa untuk ahli keluarga teruma ibu ayah kita.

Kuasa doa itu benar dan apabila dimakbulkan pasti kita akan berterusan untuk berdoa. Hal ini sama juga saat kita mendoakan ibu bapa.

Ingatlah bahawa sesulit manapun kehidupan atau apa-apa yang kita lalui, Allah S.W.T berkuasa untuk mengubah segalanya. Pesanan Dato’ Dr Hj Mohd Fadzilah Kamsah;

“Setiap hari sedekahkan al-Fatihah kepada kedua ibu bapamu (baik yang hidup mahupun yang sudah tiada) nescaya pintu rezekimu akan terbuka buat kamu.”

Rezeki yang dimaksudkan bukan tentang wang semata-mata. Rezeki itu luas dan berada dalam berbagai-bagai bentuk. Segala nikmat yang datang daripada Allah S.W.T seperti kesihatan, kasih sayang, makanan, jodoh dan bermacam-macam lagi.

Tambah pula, semua yang hidup akan memperoleh rezeki daripadaNya. Namun yang paling penting ialah keberkatan rezeki tersebut. Dengan berdoa serta berbuat baik kepada ibu bapa, rezeki akan lebih mudah untuk diperoleh serta dipermudahkan urusan.

Satu kisah yang dikenali sebagai “Ashab al-Ghar” (penghuni gua) iaitu kisah tiga orang pemuda yang terkurung dalam sebuah gua lalu memohon bantuan daripada Allah dengan memperlihatkan amalan-amalan soleh yang pernah dilakukan.

Salah seorang daripada mereka teringat tentang amalan soleh di mana dia berbuat baik kepada orang tuanya. Disebabkan amalannya itu mendapat keredaanNya, mereka akhirnya selamat keluar dari gua itu.

Cara Berdoa

Belum sempurna bakti kita terhadap ibu dan ayah apabila tidak mendoakan kebaikan dan ampunan untuk mereka. Tidak lupa juga mendoakan mereka supaya diberikan ganjaran syurga.

Allah S.W.T juga memerintahkan setiap anak agar mendoakan kedua ibu bapanya.

Contoh doa yang disebut dalam al-Quran ialah;

“Wahai Tuhanku, kasihanilah mereka berdua (ibu dan ayah), sebagaimana mereka berdua telah mendidik aku pada waktu kecil. Surah Al Isra 17:24

Ya Tuhanku! Ampunilah aku, ibu bapaku. Surah Nuh 71:28

Ya Tuhan kami, beri ampunlah aku dan kedua ibu bapaku.
Surah Ibrahim 14:41

Sewaktu mereka sudah tiada di dunia pula, kita sebagai anak-anak yang boleh membantu mereka di alam sana. Daripada Abu Hurairah R.A berkata bahawa Rasulullah S.A.W bersabda;

“Apabila seseorang meninggal dunia, maka putuslah segala amalannya kecuali tiga iaitu: Sedekah yang ditinggalkan semasa hidup, ilmu yang di menfaatkan dan anak yang soleh yang mendoakan kedua ibu bapanya.”

Riwayat Muslim

Oleh itu, kita sebagai anak perlulah sentiasa mendoakan kebaikan kepada ibu bapa kita. Mereka berdua yang telah berusaha membesar, mendidik dan banyak berjasa dalam hidup kita. Mereka memang teringin sekali untuk melihat kejayaan dalam hidup kita.

Maka, kita seharusnya membalas kembali jasa-jasa mereka walaupun hanya dengan doa-doa yang sering disampaikan. Itulah hadiah yang pasti diharapkan oleh kedua-dua orang tua kita.

Sama ada kita mendoakan kebaikan buat mereka ketika mereka masih hidup ataupun telah meninggal dunia. Doa kita tersebut sangat mustajab dan bakal diterima disisi Allah S.W.T. InsyaAllah

Kredit: facebook Ustaz Sharhan Shafie


“Dah Agak Dah One Time Tu Clingy Semacam & Nampak Tak Sihat. Congrat.” Vivy Yusof Kongsi Berita Hamil Anak Keempat!

Menerusi kapsyennya, Vivy berseloroh mengatakan bahawa kemungkinan cahaya mata keempat ini akan mengikut wajah suaminya, Fadza Anuar.

Berita gembira itu turut diraikan oleh rakan terdekat dan pengikut setianya Ucapan tahniah membanjiri ruangan komen di status berkenaan.


Nak Buat Susu Pekat Sendiri Di Rumah Tanpa Pengawet, Ini Caranya. Memang Rasa Sama!

Menarik perkongsian ini bila diberi cara-cara untuk membuat susu pekat manis. Biasanya kita beli di kedai, apa kata kali ni kita buat sendiri susu segar ni. Tentu tak ada pengawet.

SUSU PEKAT HOMEMADE TANPA PENGAWET

Benda kalau boleh buat sendiri, boleh la kita buat sendiri. Cumanya dia tak tahan lama la sebab tanpa pengawet.

Kandungan gula pun boleh adjust-adjust. Boleh la habuan minum teh tarik petang-petang, cicah roti canai, biskut kering atau cicah roti benggali.

BAHAN-BAHAN
100gram susu tepung
125gram gula halus
60ml air suam
1 sudu makan marjerin ( penuh membukit)

CARA-CARA
1. Masukkan air terlebih dahulu dan baru masuk semua bahan yang lain ke dalam blender bersih.

2. Kisar sebati semua bahan dengan hingga berbuih.

3. Masukkan dalam periuk yang bersih dan didihkan ramuan hingga pekat. ( Api sederhana dan sentiasa kacau)

4. Bila ramuan mula pekat dan berkilat sila perlahankan api. Warnanya akan bertukar sedikit kekuningan. Dan padamkan api.

5. Bila susu homemade sejuk, boleh masukkan ke dalam bekas kedap udara atau botol kaca yang bersih. Masukkan dalam peti sejuk.

P/s : Pastikan blender tu dah dibasuh betul-betul tau. Kalau bekas kisar cili, kang perisa spicy plak susu tu.

Pastikan cuci betul-betul atau rendam dengan air suam dulu blender tu. Lagi mudah kalau kita asingkan satu balang khas supaya tak bercampur dengan balang blender masakan.

Periuk pun kalau boleh guna yang jarang guna laaa. Kalau yang baru lagi bagus. Jangan la bekas kari plak.

Kalau nak guna juga, jerang air panas dulu guna periuk tu then buang airnya. Basuh bersih-bersih then boleh guna.

Kredit: Nana Ismail


“Jangan ‘Usik’ Duit.” Berjaya Kumpul RM4K Setahun, Wanita Ini Kongsikan Teknik Menabung Paling Sistematik & Mudah.

Tahun baru azam pun mesti baru kan, apa agaknya azam anda tahun ini. Ada tak yang nak menyimpan lebih baik dari tahun-tahun sebelum ini.

Ramai yang mungkin memberi alsan sukar untuk menyimpan, ada sahaja perkara yang membuatkan hasrat tersebut tidak dapat dicapai. Tetapi kalau anda tak menyimpan dari sekarang, sampai bila-bila pun anda tak akan mempunyai duit simpanan.

Menurut Adilah,pada tahun 2007, dia tidak berjaya menabung membuatkan dia nekad tidak mahu usik duit simpanan dan mula menabung pada 1 Januari sehingga 31 Disember 2018.

– RM1 (simpan RM1 setiap hari. Setahun genapkan RM400)

– RM5 (Simpan setiap minggu 2 keping total, genapkan 108 keping jadi RM540)

– RM10 (simpan 2 keping setiap minggu dapat 110 keping total RM1100)

– RM20 (Simpan 2 keping setiap bulan jadi RM500 25 keping)

– RM50 (simpan setiap bulan genap. Feb, April, Jun, Ogos, Oktober, Disember total RM300)

– RM100 (simpan setiap bulan ganjil. Jun, Mac, Mei, Julai, September, November Total RM600)

– Duit syiling kalau ada masuk tabung

Alhamdulillah duit kertas RM3440 dan duit syilling RM634. Total semua RM4074. Insyaallah sambung lagi 2019. Ujar Adilah, dia bertekad untuk menyimpan seperti tahun lalu dan tidak mahu buat separuh jalan sahaja.


Peminat Teruja Tengok Neelofa Guna  ‘Baby Carrier’, Rupanya Begini Posisi Gendongan Bayi Yang Betul, Jurujual Ini Kongsikan Caranya.

Setelah pengacara dan usahawan Neelofa memuat sekeping gambar sedang menggendong bayinya, ramai peminat teruja.

Melihat Bilal kelihatan selesa berada di sampingnya ibunya membuatkan ada peminat bercadang untuk menggunakan gendongan sebegitu.

Sebenarnya fungsi ‘baby carrier’ atau kain gendongan bayi adalah untuk memastikan bayi baru lahir berasa selamat berada dekat dengan ibunya. Ia bagaikan seakan berada di dalam rahim ibu.

Oleh kerana bayi masih kecil pemilihan pemakaian gendongan ini selamat perlu dititikberatkan kerana ketika ini tulang bayi baru lahir masih lembut.

Sebagaimana perkongsian seorang jurujual ini, berkongsi teknik yang betul penggunaan baby carrier untuk memastikan bayi selamat dan selesa.

Alert teknik yang betul gendongan bayi

Setiap kali ada artis terkenal bawa baby pakai baby carrier, maka berduyunlah orang nak tiru juga.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Urus Rumah Kerja Kita Juga. Tak Ada Istilah ‘Tolong Isteri Buat Kerja Rumah’. Itu Rumah & Anak Kita. Kita Ada Tanggungjawab!

Dalam rumah tangga kena ada give and take, saling memahami antara satu sama lain. Usah biarkan benda-benda kecil menjadi penyebab anda suami isteri bermasam muka.
Sebab tu nak rumahtangga kita bahagia, aman damai dan tenang sejahtera perlu ada common sense antara kita dan pasangan.

Dalam bab menguruskan anak-anak dan rumah tangga misalnya, kena saling membantu. Usah meletakkan tanggung jawab di bahu isteri. semata-mata Lagi lagi kalau yang tidak bekerja dan bergelar suri rumah. Namun itu tidak bermakna suami kena lepas tangan.

Sebaliknya suami isteri harus berganding bahu dan sama-sama membesarkan dan melakukan kerja rumah bersama.

Banyak kali macam tu. Pelik betul. Stress apa, duduk rumah jaga anak-anak tercinta yang comel-comel tu. Kalau ikutkan, keluar rumah, lagi la stress dan penat.

Bila fikir semula, saya bawa juga pusing-pusing naik kereta. Kadang-kadang, singgah pasaraya. Selalunya tak beli apa pun, window shopping je. Tapi dia punya teruja, macam anak kecil diajak pergi Disneyland.

“Terima kasih abang, bawa jalan-jalan!”, isteri saya akan ucap ini setiap kali dapat berjalan.

Saya teringat satu pesanan, “Emosi perempuan ni macam belon kecil, tak boleh tampung banyak sangat tekanan. Nanti meletus. Beza dengan kita orang lelaki”
Dulu isteri saya lemah lembut je, sejak ada anak ni, kalau tak kena masa, kalah raja rimba. Macam nak makan orang. Pelik juga. Kemana perginya kelembutan dan kemanjaan beliau yang dulu?

Kita baru pegang handphone pun, tiba-tiba boleh kena serang. Mengejut je. Tiba-tiba meletus.

Saya cuba untuk faham situasi ini. Ya, kami para suami susah nak faham.

Rupanya, tak sama penat seorang suami dan penat seorang isteri.

Anak menangis nak susu, anak yang lain berkelahi menjerit-jerit, sorang lagi mendesak nak tengok kartun, rumah dah macam tongkang pecah. Tak masuk lagi bab masak, bisnes, kurang tidur, lapar, basuh baju, kemas, layan perangai customer barang tak sampai. Ini berlaku setiap hari, hampir setiap masa.

Tengok la gambar ni, nak tidur pun, nak dengan mama dia sahaja. Tak ada ruang mama dia bersendiri. Terpaksa saya sarung tudung isteri untuk kelirukan budak ni.
Asakan-asakan ni mendesak isteri secara fizikal, mental dan emosi.

Siapa lagi tempat isteri nak mengadu dan harapkan? Kita la, partner dia. Sebab tu kalau emosi mereka tidak ditenangkan, boleh meletop!

Jadi, nasihat ini untuk diri saya dan suami-suami sekalian. Isteri adalah amanah Allah pada kita.

1. Dengar cerita dia. Jika isteri mahu bercerita, dengar dengan cara pandang muka dia, atau peluk dia. Tunjuk yang kita prihatin dan sokong dia. Apabila kita abaikan dia nak luah kepenatan dia, dia makan hati. Tau-tau dah merajuk acik tu. Lagi teruk kalau kita sinis dan rendah-rendahkan pula perasaan dia. Jangan pelik kalau isteri pandai melawan.

2. Urus rumah adalah kerja kita juga. Tak ada istilah ‘tolong isteri buat kerja rumah’. Kalau ikutkan, itu memang kerja kita juga. Kita masak sebab nak makan, kita basuh baju dan pinggan sebab dah pakai. Itu rumah kita dan itu anak kita. Kita ada tanggungjawab. Ringankan tulang.

3. Kerja isteri tiada office hour. Dia bukan robot, jadi, bagi masa untuk dia berehat dan ‘me time’. Dia pun memang kurang rehat, sejak mengandungkan anak pertama.
Pada saya, mengurus rumah tangga ni ada dua school of thought. Satu, isteri kena layan suami macam raja. Kedua, urus rumah bersama-sama. Dua-dua betul. Sesuaikan lah dengan cara kita.

Para isteri sekalian, maaf ya, jika tidak memahami kalian, bagi para suami peluang. Kita jaga kita. Benda boleh bincang. Mulakan dengan bercakap baik-baik dengan pasangan.

Maafkan, jika ada kesilapan dan kesalahan. Kita manusia biasa. Kenapa suami ada kekurangan? Sebab awak adalah pelengkap dia.

Kita bukan terbaik, tetapi izinkan kita berusaha jadi yang terbaik.


“Kita Berada Di Dunia Yang Berbeza Tetapi, Awak Akan Selamanya Dihati Saya. Happy Anniversary!” Ucapan BCL Sempena Anniversary ke 14 Buat Netizen Sayu

Rasanya macam baru lagi dikejutkan dengan berita pemergian pelakon dan pengacara terkenal, Ashraf Sinclair yang merupakan suami kepada penyanyi terkenal Indonesia Bunga Citra Lestari yang pergi menghadap Ilahi pada Februari 2020.

Walaupun sudah 2 tahun, namun kemesraan pasangan ini sentiasa berlegar di fikiran. Kebahagiaan jelas terpancar di rut wajah mereka malah anak tunggal pasangan ini iaitu Noah Aidan Sinclair dilihat sangat beruntung kerana dikurniakan ibu bapa yang selalu menyokongnya dan menyayanginya sepenuh hati.

Semalam, Bunga Citra Lestari atau lebih mesra dengan panggilan BCL dilihat memuat naik video ke pusara arwah suaminya sempena ulang tahun perkahwinan mereka yang ke-14.

Menerusi video itu, BCL membawa kelopak bunga mawar untuk ditabur di atas pusara Ashraf. BCL turut menitipkan ucapan istimewa buat arwah dimana suaminya itu akan sentiasa berada di hatinya.

“14 tahun lalu, kita sudah berjanji untuk sentiasa menyayangi antara satu sama lain. Dan, hari ini walaupun kita berada di dunia yang berbeza dan kehidupan telah berbeza untuk saya di sini tetapi, awak akan selamanya dihati saya. Happy Anniversary!,” tulisnya.

Diruangan komen rata-rata netizen meluahkan rasa sayu melihat video tersebut serta turut mengucapkan selamat ulang tahun dan sedekahkan Al-Fatihah kepada Allahyarham.

BCL mendirikan rumah tangga dengan Ashraf pada 2008 dan pasangan itu dikurniakan seorang cahaya mata lelaki Noah Aidan Sinclair kini berusia 12 tahun.


Tak Sangka Nampak Biasa Aje Cara Ni, Rupanya ’15 Adab’ Ni Anak Akan Tiru Bulat-Bulat.

Anak itu cerminan diri ibu bapa. Tanpa kita sedar apa yang kita luahkan dan lakukan setiap hari sebenarnya anak-anak mula membuat pemerhatian dan seterusnya melakukan peniruan.

anak-anak akan melakukan peniruan dalam tempoh pembesarannya. Cakna dengan permasalahan itu dalam sebuah keluarga, dia berkongsi ’15 adab’ yang positif dan negatif  ibu bapa biasa lakukan di hadapan anak.

1 – Panggil orang
Kalau dia nampak kita panggil orang woi woi, tak mustahil anak pun akan ikut panggil woi woi.

2 – Bercakap
Kita suka cakap tengking-tengking. Anak pun akan ikut cakap tengking-tengking.
3 – Mengarah

Ibu nak makan. Ibu nak susu. Ibu air tumpah. Bagaimana kita mengarah orang, begitu la anak akan tiru.

4 – Sebut tolong
Ibu tolong buatkan susu, adik haus. Mudah je tapi anak tak buat kalau dia tak nampak kita buat dulu.

5 – Ketika makan
Ketika makan jangan banyak bersungut. Anak ikut nanti, ada sahaja yang dia tak puas hati.

6 – Marah orang
Jika kita cepat marah orang, anak pun akan jadi begitu. Impulsif macam kita.

7 – Hormat orang tua
Anak perhati je cara jumpa mak ayah kita. Jika kita rajin salam, anak pun akan ikut begitu.

8 – Sabar
Anak belajar bersabar dengan melihat kita bersabar dengan dia.

9 – Mulut laser
Apa yang kita cakap, itu la yang anak akan cakap. Bahasa kita, itu la bahasa anak. Kamus yang sama digunakan.

10 – Senyum
Kita rajin senyum. Anak pun akan rajin senyum. Kita malas senyum, tak mustahil anak muka mencuka je.

11 – Ucap terima kasih
Setiap kali anak buat kebaikan kita cakap terima kasih, bukan sahaja rasa di hargai tapi dia belajar cara untuk ucap terima kasih.

12 – Meminta maaf
Ada anak dah jelas dia salah pun tak nak sebut minta maaf. Jarang dengar kita sebut minta maaf tu la anak ikut.

13 – Mendengar
Cara kita mendengar, itu la cara anak mendengar juga. Kalau anak tengah cakap kita dengar sambil main phone, tak mustahil anak pun begitu nanti.

14 – Toleh
Sekali panggil je anak dah toleh, jika nak begitu kita pun kena buat anak panggil sekali terus toleh.

15 – Mengamuk
Kalau kita suka mengamuk tak kira tempat, bersedia untuk hadap anak yang akan mengamuk kat mana-mana sahaja jika ada tak puas hati.
Bukan salah anak jika dia tak beradab.
Wallahu A’lam,


Sekeluarga Bertarung Melawan Covid-19, Namun Ibunya Kini Semakin Serius. Anak Ni MohonTitipkan Doa!

Berdepan dengan dugaan apabila satu keluarga disahkan positif covid-19, tentunya saat itu begitu sukar untuk ditempuh.

Terpaksa dipisahkan dan tidak dapat bertemu di antara satu sama lain. Bahkan situasi semakin getir, bila mana keadaan kesihatan ibu pula semakin tidak stabil.

Gusar, pilu dan pelbagai emosi berkecamuk. Mungkin inilah yang dirasai oleh keluarga ini yang dikongsikan di laman facebook dan turut mohon dititipkan doa buat ibu yang amat dirindui untuk kembali sihat.

15 hari di dalam wad sebagai pesakit covid-19

Assalamualaikum…Salam sejahtera.
Mungkin ramai yang terkejut dgn tajuk di atas. Tak ramai yg tahu… Saya hanya bagitau dekat ahli keluarga dan rakan2 rapat sahaja. Bukan apa, emosi sedikit terganggu 2 minggu kebelakangan ni.

Jika yang tanya, ‘macam mana boleh kena covid-19 ‘. Ini saya bagitau secara details.

Awal bulan Mac ada beberapa orang jemaah tabligh Thailand yg berkunjung ke surau berdekatan rumah. Abah memang sering ke surau tersebut. Disebabkan abah pun dah mula menyertai tabligh, maka abah suka bercampur dgn jemaah2 tabligh yg datang ke surau ni. Abah pun beberapa kali membantu mereka sepanjang mereka di sini.

Hari terakhir jemaah di surau sini, abah telah menumpangkan mereka dan menghantar mereka ke surau berikutnya iaitu di Wakaf Che Yeh.

Dua hari selepas itu abah sakit2 tekak. Keesokan harinya abah demam dan mula hilang selera makan. Pada masa tu, dah kecoh dalam media tentang jemaah tabligh Brunei yg positif covid-19 setelah pulang dari Sri Petaling.
Malam tu aku terlintas utk tanya abah… Dan abah akui ada salah seorang dr jemaah Thailand yg dtg hari tu kurang sihat. Dan sememangnya mereka baru pulang dari Sri Petaling.Ummi berkeras menyuruh abah pergi ke klinik.

Jumaat. Abah pergi ke Klinik Kesihatan Kota Bharu (KKB). Doctor bagitau untuk buat saringan covid-19, tidak ada di KKB memandangkan pada hari Jumaat. Doctor minta abah hadir kembali hari Ahad dan abah akan dibawa ke Klinik Kesihatan Pengkalan Chepa untuk saringan covid.

Petang Jumaat umi pula start demam. Aku dan adik, Yus dah risau. Aku minta Yus bawak ummi ke KKB esok hari.

Sabtu. Umi ke KKB bersama Yus. Doktor cuma bekalkan ubat2 demam, selesema dan batuk. Umi ambil ubat ikut turutan. Begitu juga dgn abah.

Ahad. Abg sham (abg ipar) bawa abah ke klinik. Umi dah sedikit baik dr demam. Tgahri selepas balik dr klinik setelah buat ujian saringan covid, abah mula asingkan diri daripada kami. Abah byk menghabiskan masa di rumah sebelah (rumah yg kami jadikan homestay).

Isnin. Umi dh tak demam. Abah makin hilang selera makan.

Selasa. Aku berada di luar rumah. Mendapat panggilan daripada Yus mengatakan abah disahkan positif covid-19. Yus minta aku blk segera sebab kami sekeluarga perlu menjalani saringan covid memandangkan kami adalah kontak rapat kepada abah.

Di bawah adalah catatan jurnal dari hari pertama sehingga kami discaj dari hospital.

Viral sekampung

Pada awal abah disahkan positif covid, berita tentangnya viral satu kampung tak sampai 2 jam. Kami sekeluarga yg sedang menunggu giliran utk ujian saringan pada waktu tu dah rasa tertekan.

Orang kampung seolah2 memandang hina,jijik kpd kami sekeluarga. Sedangkan apa yg terjadi bukannya kami yg cari. Pada masa inilah barulah dapat tahu hati masing2, yg mana ikhlas dan yg mana hanya pura2.

Selasa 17.03. 20. Abah positif covid 19. Ambulans datang ambil abah jam 11 pg.

Petang – Ujian saringan sekeluarga di Klinik Kesihatan Perol.

Rabu 18.03.20 (Day 1)
5.00 ptg – Aku, Umi, Yus dan Kimi disahkan positif covid 19
Jam 8.00 mlm warded di Hospital Tumpat.
Malam – ambik darah

Khamis 19.03.20 (Day 2)
Ambik darah.
Umi on oxygen sbb pernafasan tak cantik.
Doc nak hantar umi ke HRPZ Kota Bharu.

Jam – 2.30 ptg umi transfer ke HRPZ. Sempat berikan kata2 semangat utk umi.

Malam – start ambik ubat. 2 biji sekali telan, ubat ni ambil 2x sehari.
Cuba hubungi telefon umi tp tak dijawab.

Jumaat 20.03.20 (Day 3)
x ambik darah .
Masih cuba hubungi umi, masih tak dijawab.
Petang – dpt berita dr umi – Rupa2nya umi tidak dihantar ke HRPZ kerana wad penuh. Umi dihantar ke Hospital Kuala Krai (HKK).
Doc hubungi abah mengatakan umi dalam keadaan kritikal & doc nk bg pernafasan mesin.

Sabtu 21.03.20 (Day 4)
Ambik darah
– Keadaan umi masih sama.

Ahad 22.03.20 (Day 5)
x ambik darah
– Dpt berita umi stabil. 3 ari sblm ni doc tiarapkan umi utk cantikkan pernafasan dan paru2. Hari ni dah diterlentangkan. Alhamdulillah.

Isnin 23.03.20 (Day 6)
x ambik darah
– keadaan umi stabil. Masih intubed.

Selasa 24.03.20 (Day 7)
x ambik darah -genap seminggu

Rabu 25.03.20 (Day 8)
ambik darah
-keadaan umi masih sama cuma ada sedikit jangkitan kuman pd paru2

Khamis 26.03.20(Day 9)
x ambik darah.
Keadaan umi masih sama. Doc kembali tiarapkan umi sbb paru2 x cantik kalau terlentangkan.

Jumaat 27.03.20 (Day 10)
Keadaan umi stabil. Doc akan cuba terlentangkan umi esk.
Buah pinggang umi ada masalah sikit. Mgkin esk start dialisis.

Seorang nurse shift ptg pengsan ketika memeriksa bp pesakit. Kepenatan dan kepanasan dlm sut khas. Allahu Akbar pengorbanan nurse menjaga kami.

Sabtu 28.03.20 (Day 11)
X ambik darah. Xder xray

Perkembangan umi.

Doc dah terlentangkan kembali umi.. Nampak ok. Darah umi ada sedikit jangkitan. Doc tambah 1 jenis lagi ubat utk jantung. Buah pinggang akan didialisis, kalau x ptg ni..esok.
Doc kata skrg trpulang kpd umi. Kalau umi kuat lawan, virus tu dpt dilawan.

Ya Allah, kuatkan umi utk terus lawan virus ganas ni. Izinkan kami utk terus menjaga umi.

Ahad 29.03.20 (Day 12)
Ambik darah.
Swab test pertama dlm wad.
X ray.

Ujian saringan kedua utk family (kak long, abg sham, epu, anak2 saudara) di KK Perol. Semoga semua keputusan negatif. Aaminn…

Ptg : Kak Long dpt call dr HKK… Keadaan ummi semakin ok. Penggunaan oxygen 40%. Buah pinggang dh didialisis ptg smlm..
Alhamdulillah…
Ya Allah selamatkanlah ummi..
Kurniakanlah kekuatan kpd ummi utk lawan virus ini…

Isnin 30.03.20 (Day 13)
Pagi doc call utk tanya tahap kesihatan. Secara overall semua makin baik. Tiada selsema, tiada demam, tiada batuk, tiada cirit birit, makan berselera. Keputusan swab test belum keluar. Kalau result negatif, In Shaa Allah boleh discharged.
Aamin… Aamin.. Aamin..

Tghari – Adik kimi dah buat swab test. Peyus dh x ray ptg – peyus buat swab test.

Perkembangan ummi.
Tengahari – jantung kami umpama berhenti berdenyut seketika bila dpt call dr K. Long (sambil menangis) bagitau dia dpt call dari doc HKK minta waris umi ke sana segera sbb pg ni result darah umi tak cantik dan kaki umi sejuk. Lps zohor, abah, kak long & epu ke sana. Spjg waktu menunggu berita, dunia kami rasa kosong. Doa, zikir dan selawat tak henti dr mulut. (Kedua2 kami uzur, maka x dpt nk solat hajat) .Kami paksa diri telan nasi sbb ingatkan pesan abah, jgn biarkan perut kosong. Tambahan pulak kami bersemangat utk dpt discharged memandangkan hari ni dh hari ke13 kami warded.

Dlm pukul 3 lebih (ptg) dpt wasap dr kak long… Umi kembali stabil. Syukur… Syukur… Syukur… Alhamdulillah… Allah Maha Mendengar, Maha Pengasih, Maha Penyayang. Doa,zikir dan selawat x putus disedekahkan utk umi. Semoga umi terus kuat lawan virus2 ni dan kembali pulih utk blk jmpa kami….insan2 yg menyayangi umi.

Selasa 31.03.20 (Day 14)
Pagi – doc call bagitau result darah ok, result xray paru2 pun dh cantik tp doc pakar nak result yg lebih cantik.
Sejak ptg smlm, dh tmbah 1 jenis lagi ubat.

Tunggu result swab test utk selanjutnya.

Keadaan umi – tiada perubahan. Stabil

Malam – k. Long call bagitau lewat ptg doc HKK call update keadaan ummi. Hari ni umi bergantung sepenuhnya pada mesin. Tiada respon bila doc check mata. Doc minta famili bersedia dgn sebarang kemungkinan. Ya Allah, kuatkan semangat kami sekeluarga utk menerimanya.
Malam dh x lena tidur.

Rabu 01.04.20 (Day 15)
Ok. Dah start stress.

9.50pg – doc call bagitau nak ambik darah & xray pg ni. Dah merayu dekat doc nak balik. Doc kata ambik darah dan xray dulu then tgk kata pakar.
Ya Allah! Tak tau nk gambar perasaan ni. Air mata dh x berhenti mengalir…doa dan ingatan pd umi tak putus2. Doa jugak utk kekuatan abah.
Abah tunggu….anak2 abah akan balik!!

3.00 ptg – adik kimi discharged. Alhamdulillah

4.30 ptg – Aku & adik, Fairuz akhirnya discharge. Alhamdulillah… Syukur Ya Allah

Hari ini Khamis 02.04.2020
Tengahari…. dpt berita dari doc HKK mengatakan keadaan umi tiada perubahan. CT scan yg dilakukan ke atas umi menunjukkan brain death. Lampu disuluh ke mata umi pun tiada tindak balas. Ya Allah! Beratnya ujianMu ini.

Abah pesan, kami perlu redha dan bersedia dgn apa yg bakal terjadi. Umi hak Allah, Allah berhak ke atas hambaNya. Namun doa tak pernah putus utk umi.

Untuk sesiapa yg mengenali umi saya, maafkan beliau jika umi ada buat salah menyinggung perasaan sesiapa tnpa beliau sedari. Sudilah kiranya anda titipkan doa buat umi, Azizah bt Minah.

Maaf andai penulisan ini terlampau panjang, banyak kesalahan tatabahasa atau ejaannya. Maaf andai selepas ini ada yg menghubungi saya secara personal tidak dibalas kerana emosi kami belum stabil sepenuhnya.
Saya sertakan sekali beberapa gambar suasana dlm wad. Dan gambar terakhir umi sebelum dibawa ke HKK.

Umi, Bie rindu……sgt2 rindu umi.


Bekas Ketua Polis Negara, Akhiri Zaman Duda Kahwini Pegawai Polis. Cantik Orangnya!

Melihat orang lain yang kita kenali berkahwin untuk membina keluarga bahagia, tidak dinafikan kita juga turut rasa tempias bahagianya.

Ini sepertimana perasaannya beberapa hari lepas kita tumpang gembira dengan pengumuman YB Nurul Izzah berkahwin dan sehari berikutnya pula tular mengatakan Bekas Ketua Polis Negara, Tan Sri Abdul Hamid Bador selamat menamatkan zaman dudanya.

Abdul Hamid melangsungkan perkahwinan dengan seorang pegawai polis berpangkat Deputi Superintendan (DSP) sepertimana memetik laporan daripada akhbar tempatan.

Difahamkan pegawai polis berkenaan, Deputi Superintenden Fazreena Abdul Karim bertugas di Muzium Polis Diraja Malaysia telah melangsungkan perkahwinan bersama Abdul Hamid pada Sabtu yang lalu.

Menerusi laporan sebuah media tempatan, isterinya dipercayai turut mengesahkan perkahwinannya dengan Abdul Hamid melalui satu tangkap layar perbualan melalui aplikasi WhatsApp.

Abdul Hamid Bador sebelum ini dilantik sebagai Ketua Polis Negara secara kontrak selepas bersara bagi tempoh dua tahun, berkuat kuasa 4 Mei 2019 hingga 3 Mei 2021 sebelum digantikan dengan Tan Sri Acryl Sani Abdullah Sani.

Abdul Hamid yang berusia 64 tahun dilahirkan pada 7 Ogos 1958 telah memegang pelbagai jawatan dalam pasukan polis di peringkat daerah, negeri dan Ibu Pejabat Bukit Aman.

Antara jawatan yang pernah disandang beliau ialah Timbalan Ketua Polis Gombak, Ketua Cawangan Khas Negeri, Ketua Penolong Pengarah Bahagian Perisikan Luar (E3), Bahagian Ancaman Ekstrimis Luar, Timbalan Pengarah Cawangan Khas I dan Pengarah Cawangan Khas sejak Mei 2018.


Teruja Nak Tengok Rumah SRK, Ni Ada Orang Malaysia ‘Belanja’ Gambarnya Buat Ramai Buka Mata!

Bila sebut nama Shah Rukh Khan, siapa sahaja yang tidak mengenali bintang Bollywood itu yang dari dulu hingga kini menjadi kegilaan peminatnya di setiap pelusuk negara.

Meskipun filem yang dilakonkan beliau disiarkan berulang kali di kaca televisyen, tetap menjadi tumpuan ramai termasuklah di negara kita! Sebut sahaja tajuk apa, Kuch Kuch Hota Hei? Khabi Kushi Khabi Gam? Walaupun berulang kali ditonton, tetap sahaja tak akan bosan dan tetap akan mengalirkan airmata.

Baru-baru ini, Shah Rukh Khan sempat memuat naik beberapa foto kemeriahan ribuan peminat datang memenuhi jalan di hadapan rumahnya pada 1 Syawal. Walaupun tidak dibenarkan masuk, hanya menyaksikan bintang pujaan ramai itu dari jauh pun sudah memadai bagi mereka.

Selalunya kita anggap seronok kehidupan selebriti seperti beliau. Mana tidaknya, sudahlah  ternama, disukai ramai dan kaya raya! Tetapi… disebaliknya kita tak tahu macam mana kehidupan sebenar mereka.

Dalam satu perkongsian di aplikasi Tiktok, seorang rakyat Malaysia yang sudah 7 tahun menetap di negara itu sempat menyinggah di kawasan rumah gah Shah Rukh Khan atau jugak dikenali sebagai singkatan SRK. Yang menjadi tumpuan, walaupun tiada susuk tubuhnya di rumah, tetapi hadapan jalan kediaman SRK tetap dilawati oleh orang ramai dan ada di antara mereka mengambil gambar dengan pagar rumahnya sebagai tanda hadir.

Meninjau di ruangan komen, soalan yang paling menjadi perhatian orang ramai adalah kewujudan pagar di sebelah kiri yang seakan sangkar burung gergasi hadapan rumahnya. Menurut pemilik akaun tersebut, besi hitam tinggi itu dibina untuk tujuan keselamatan Shah Rukh Khan termasuklah mengelakkan ada peminat tegar memanjat dan melepasi kawasan tidak sepatutnya.

Dalam keterujaan melihat rumah agam persis istana milik SRK itu, rata-rata luah rasa sedih melihat hidup SRK yang seakan-akan tiada privasi itu. Di sebalik kekayaan yang dimiliki hasil menceburkan diri dalam dunia lakonan, nikmat untuk hidup bebas ke mana sahaja ibarat menghilang daripada kamus hidupnya.


“Pernah ‘Curi’ Masa Tanya Apa Mereka Perlu.” Ajak Orang Ramai Bantu ‘Rider’, Zara Zya Kumpul Dana, Agih Pek Makanan!

Musibah pandemik Covid-19 menyaksikan pelbagai ujian dan dugaan terpaksa dilalui bukan sahaja di negara kita bahkan di seluruh dunia. Namun, ada hikmah disebalik ujian yang hebat ini.

Selain barisan petugas barisan hadapan berjuang memerangi Covid-19, masyarakat juga turut berganding bahu membantu sedaya yang mampu kepada mereka yang memerlukan. Bahkan rakan selebriti juga tidak ketinggalan berbuat demikian.

Terpanggil untuk menyuntik keceriaan kepada ‘rider’ atau penghantar makanan, Zara Zya yang aktif melakukan kerja kebajikan merancang mahu menyediakan pek bungkusan istimewa kepada golongan berkenaan.

Bagaimanapun aktres yang menggerakkan pertubuhan bukan kerajaan (NGO) Prihatin Tanpa Sempadan memerlukan sejumlah dana bagi merealisasikan niat berkenaan

“Kalau ikut kemampuan diri saya boleh sediakan pek makanan, minuman beserta pelitup muka dan sanitasi tangan, namun terbatas untuk bantuan skop kecil.

“Namun saya berasakan lebih baik niat baik ini dilakukan bersama mereka yang sama sama sudi menyumbang. Lagi ramai yang beri sumbangan, insya-Allah lagi luas skala bantuan ini boleh dianjurkan,” kata Zara

Menurut Zara, golongan penghantar makanan juga menjadi ‘frontliners’ atau pekerja barisan hadapan selama ini demi perut pelanggan ketika zaman pandemik COVID-19.

“Mereka juga terdedah dengan pelbagai risiko, jadi saya rasa mahu menyumbang sesuatu untuk golongan ini. Kecil atau besar bantuan itu, pastinya tetap memberi makna tersendiri kepada golongan berkenaan.

“Saya sendiri antara yang turut menggunakan khidmat mereka. Pernah saya curi masa golongan itu dengan bertanyakan apa yang mereka perlukan sebenarnya. Kebanyakan memberi jawapan mereka perlukan pelitup muka dan sanitasi tangan.

“Daripada situ saya terfikir untuk menganjurkan bantuan ini. Pastinya ada di antara mereka pun tak sempat menjamu selera kerana terkejar kejar masa penghantaran. Jadi makanan dan minuman juga boleh membahagiakan mereka. Bahagian makanan yang akan diagihkan saya sendiri akan memasaknya di rumah seperti menu nasi ayam atau beriani,” katanya.

Sebagai permulaan, dia akan meletakkan pek sumbangan itu di beberapa lokasi stesen minyak di Setia Alam.

“Saya mensasarkan untuk meletakkan sekitar 30 ke 50 pek bungkusan di setiap stesen minyak.

“Jika ada sumbangan lebih kelak, boleh kita luaskan lagi kawasan pengagihan sumbangan,” katanya

Bagi yang ingin memberi sumbangan boleh berbuat demikian dengan ke Instagram @malaysia.prihatin. Atau terus ke akaun bernombor 8010356849
CIMB Bank di bawah nama Pertubuhan Prihatin Tanpa Sempadan atau WhatsApp ke talian 017-8218385


Ajaibnya Air Tangan Ibu, Masak Apa Pun Semuanya Sedap. Itulah Keberkatan Untuk Anak Ingat Sampai Bila-bila!

Jika ditanya masakan paling sedap yang pernah dimakan. Sudah tentu ramai akan menjawab masakan ibu! Bahkan bila setiap kali balik kampung, ibu masak hidangan ringkas seperti sambal telur sekali pun sudah terasa sedap asalkan ibu yang masak. Cukup ajaib!

Begitu juga apa yang ingin dikongsikan oleh Nursyuhada Ab Wahab yang merupakan seorang ahli akademik di Universiti Sains Islam Malaysia Nilai. Menurutnya, pergilah menikmati makanan di hotel paling mewah atau restoran paling ekslusif mahupun makanan yang paling eksotik sekalipun,  masakan ibu sendiri adalah makanan yang paling sedap di hati semua orang. Seorang anak akan sentiasa merindui masakan ibunya andai terpaksa merantau atau terpisah sekian lama. Mengapa?

Itulah keajaiban ‘air tangan’ seorang ibu. Peribahasa air tangan bermaksud masakan seseorang. Air tangan yang dimaksudkan bukan sebatian kimia yang berbentuk cecair dalam erti kata fizikal dan material. Air tangan yang dimaksudkan sebenarnya ialah aliran kasih sayang, keikhlasan, ketulusan dan kesungguhan dari hati seorang ibu yang memasak makanan untuk anaknya. Hati yang tulus itulah yang mengalirkan kasih sayang melalui anggota tangan yang memasak untuk santapan seisi keluarga.

Banyak faktor yang menjawab keajaiban masakan seorang ibu. Ibu yang menyediakan makanan adalah didorong untuk mencurahkan kasih sayangnya kepada anak-anak kesayangan berbeza pula dengan seorang chef hotel atau tukang masak di restoran yang menjalankan tugas memasak atas dorongan ganjaran material berbentuk wang ringgit.

Masakan seorang ibu lebih istimewa berbanding makanan lain kerana tidak dinafikan istimewanya naluri seorang ibu. Hanya ibu yang lebih mengenali dan mengetahui makanan kegemaran setiap orang anaknya. Justeru, seorang ibu yang menyediakan makanan kegemaran anak-anak tidak langsung mengharapkan balasan ataupun ganjaran seperti seorang chef atau tukang masak, malahan dilakukan dengan penuh rasa kasih dan sayang. Keikhlasan yang dibuktikan oleh seorang ibu inilah menjadikan ramuan dan resipi masakannya ibarat memiliki suatu rahsia yang tersembunyi.

Antara rahsia lain istimewanya masakan ibu ialah jaminan makanan yang bersih, suci dan berkhasiat. Penyediaan makanan melalui banyak proses bermula dari menyiang, mengupas, memotong, membasuh, menggaul,  menguli, menumis, menggoreng, dan lain-lain proses yang secara langsung melibatkan sentuhan tangan. Jari jemari dan tangan ibulah yang paling banyak menyentuh bahan-bahan untuk dimasak. Ibu akan memastikan semua bahan adalah bersih dan bermutu tinggi. Hati naluri seorang ibu akan sentiasa memberikan yang terbaik untuk anak-anaknya.

Ajaibnya masakan ibu juga ialah kerana doa-doa yang dipanjatkan dan zikir-zikir yang dialunkan ketika menyediakan makanan tersebut. Doa dan zikir ini akan mengalir ke dalam makanan yang dimasak dan seterusnya dinikmati oleh anak-anak. Banyak zikir dan doa yang diajarkan dalam Islam khusus untuk diamalkan oleh para ibu ketika menyediakan juadah untuk santapan seisi keluarga.

Oleh yang demikian, para ibu sangat digalakkan menyediakan masakan dari rumah untuk dinikmati oleh seisi keluarga. Tidak perlu masakan yang eksotik, gah ataupun penuh dengan dekorasi yang hebat, cukup hanya hidangan yang ringkas untuk dinikmati tetapi bakal menjadi makanan yang sangat dirindui suatu hari nanti. Air tangan seorang ibu tiada tolok bandingnya.

Sumber : Nursyuhada’ Ab Wahab


Anak Itu Tanggungjawab Bersama, Jangan Biar Isteri Uruskan Sendiri. Deep.

Anak itu tanggungjawab bersama, jgn biarkan isteri uruskan seorang diri…

Cuci berak, isteri…bagi mandi, isteri…pakai baju, isteri…suap makan, isteri…ajar keje sekolah, isteri…ajar mengaji, isteri…tidurkan anak, isteri…

A to Z tentang pengurusan anak, semua isteri yg buat dari dia baby sampailah anak tu besar…kita yg jadi suami, terus serah bulat2 tanggungjawab membesarkan, mendidik dan membimbing tu atas bahu isteri…

“Tgok anak jadi mcm tu sbb cara awk salah dlm membesarkan dia…”

Isteri salah sbb anak nakal…isteri salah sbb anak hyper…isteri salah sbb anak kurang pandai…isteri salah sbb anak out of control…

Then, what is your function as a dad? Where and when you need to act as a dad?

Bukan bila dia dah besar, bru kita nak marah2 dia…bukan bila dia dah besar, bru kita nak tangan2kan dia…bukan bila dia dah besar, baru kita nak dekati dia…

PERANAN AYAH

Fungsi ayah tu sejak anak dilahirkan…

Dari situ kita dah kena bersama2 isteri utk membesarkan dan menguruskan anak…

Ini tak, suruh basuh berak pun dah marah2…suruh ajar anak keje sekolah, kita kata sibuk…suruh main dgn anak, suruh layan anak, buat la sejam…pastu xtahan, xnak dah, xbleh dah, terus pass kat isteri…

Ya, kita sibuk cari rezeki…ya, kita kluar bekerja…ya, kita balik rumah dah mlm…ya, kita letih dan penat…

Tapi itu anak kita dan kita perlu utk mendidik dan membimbingnya…ianya lebih dr sekadar menyediakan kewangan dan keperluan utk anak tersebut…suami perlu bersama isteri dlm soal menjaga, membesarkan dan mendidik anak dari dia kecil sehinggalah dia besar…

Jadi suami ni, jgn hanya tahu utk buat anak, tahulah sekali utk menjaga dan menguruskan anak…

Jgn biarkan isteri uruskan seorang diri…


Cuka Dan Sabun Pencuci Bantu Hapuskan Rumput Liar Di Halaman. Cukup Mudah Dan Menjimatkan.

Geram kan apabila tengok rumput liar tumbuh menghiasi kawasan rumah? Rasanya baru dibersihkan sebelum raya tempoh hari, sudah tumbuh kembali. Bagaimana agaknya cara mudah nak hapuskan rumput liar tersebut? Jangan risau, ada tips mudah yang boleh anda cuba.

Ini merupakan perkongsian berguna oleh seorang pengguna Facebook, Lucius Maximus untuk hapuskan rumput liar yang tumbuh. Dengan hanya menggunakan dua bahan asas yang ada di rumah, masalah tersebut boleh diatasi. Tapi apa yang paling penting ianya selamat digunakan dan tidak membahayakan alam sekitar. Jom kita cuba.

Bahan-Bahan:

Cuka Masakan

Sabun Cecair Pencuci Pinggan

Alat Penyembur (Spray)

Cara Membuat:

1. Tuangkan cuka masakan ke dalam alat penyembur.

2. Setelah itu, titiskan 3 atau 4 sudu besar sabun cecair pencuci pinggan ke dalam alat penyembur tersebut.

3. Kemudian, semburkan ia pada kawasan rumput liar tersebut secara menyeluruh.

Tip Tambahan:

-Cuka masakan mengandungi asid asetik yang boleh membuatkan rumput liar mudah mati.

-Sabun pencuci pinggan pula bertindak sebagai ejen pelekit yang memastikan cuka yang disembur, melekat pada rumput liar tersebut.

-Sembur hanya sekali, selepas seminggu hasilnya rumput akan bertukar warna coklat, akarnya menjadi kering dan mudah dicabut.

Selamat mencuba.


Jangan Manjakan Anak Lelaki Dengan Dua Perkara Ini Sebelum Umur 17 Tahun! Kalau Tidak Susah Nak Undur

Jangan manjakan anak lelaki dengan dua perkara ini iaitu telefon dan motor sebelum umur 17 tahun! Kalau tidak susah nak undur. Memang mereka akan ‘ketagih’ nak main motor atau main chat, selfie dan sebagainya. Hakikatnya, inilah cabaranya apabila bergelar ibu bapa dalam membentuk keluarga yang aspirasi dunia dan akhirat.

Memang tidak dinafikan, ibu bapa tak boleh lari dari buat kesilapan apabila mendidik anak. Cara mendidik anak lelaki agak berbeza dengan cara mendidik anak perempuan. Mana tidaknya, anak lelaki dan anak perempuan mempunyai personaliti yang berbeza.

Cabaran dalam mendidik anak yang semakin meningkat remaja apabila mereka mempunyai pandangan tersendiri dan faktor persekitaran yang boleh mempengaruhinya.

Beberapa hari ini perbualan kami hanya berkisar tentang pelajar tahfiz Ittifaqiyyah sahaja sama seperti anda juga. Wafi dan adik-adik pun turut sedih. Bila tahu tentang berita terbaru, lagi sedih.

Semua turut bersedih. Marah. Kecewa. Tak perlu maki mak ayah mereka. Kita tak tahu apa yang mereka lalui. Biar undang-undang yang mengadili.

Kita perkasakan akhlaq kita dan anak kita. Tugas kita makin berat. Amanah kita maha hebat.

Antara yang saya selalu pasak pada anak-anak: (ini apa yang kami praktik. Lain sekolah lain ajarannya. Saya hanya berkongsi sahaja)

1. Solat, solat, solat!

2. Hati-hati pilih kawan. Sebelum anak pilih kawan baik, jadikan anak-anak kita tu kawan baik kita dahulu.

3. Jangan sekali-kali mencuba hisap ROKOK! Kalau dah start hisap rokok masa sekolah, mana nak cari duit? Nak kerja? Nak mencuri? Inilah ‘bunga-bunga’ laknat yang ‘membunuh’ anak-anak kita. Saya selalu sebut pada anak-anak, Abi tak hisap rokok jadi jangan hisap rokok. Please! Ummi serious!

4. Selagi belum habis sekolah iaitu umur 17 tahun, usah sekali-kali berani minta motor atau lesen motor dari Ummi dan Abi. Ramai anak yang dah ‘kawan baik’ dengan motor. Duit minyak minta siapa? Nak betulkan motor rosak cari duit dari mana? Ini juga ‘bunga’ laknat yang tak bawa faedah langsung pada anak-anak. Malu ke nak naik bas pergi sekolah? Jalan kaki? Naik basikal? Sorry to say kita terlalu manjakan anak dengan beri mereka motor bukan pada masanya.

5. Tiada lagi keperluan untuk memiliki telefon sendiri buat masa ini. Kesian kat anak sebab nak call kita susah? Untuk apa call? Masa bila nak call? Sepenting mana nak call? Sekali lagi, BELUM TIBA MASANYA. Once mereka dah terpengaruh dengan We Chat ke, segala macam aplikasi, susah nak undur.

Saya lihat 2 benda ini yang amat beri pengaruh besar kepada anak lelaki – MOTOR dan ROKOK.

Anak-anak 0 -17 tahun sepatutnya lebih banyak masa bersama keluarga daripada masa bersama motor, rokok dan kawan.

Bagi kami, biarlah kita marah sekarang saat berulang kali suruh anak solat tanpa jemu, biarlah berbuih mulut minta anak pandai pilih kawan, biarlah penat menjadi kawan kepada anak walau kita penat bekerja di siangnya, biarlah kita menangis dalam hati saat anak meronta mahu dibelikan motor tika masih belum layak memilikinya, biarlah anak kuno sekarang saat diminta-minta beli handphone. Tapi jangan sekali-kali kita rasa penat dalam mendidik mereka.

Perjalanan masih jauh. Masih banyak yang perlu kami lalui. Maafkan Ummi dan Abi sebab banyak larangan kami.

Berkali juga sebut pada anak-anak, berikanlah Ummi dan Abi peluang sekurangnya 17 tahun untuk kami ‘pegang’ kamu. Selepas itu kami yakin kamu matang untuk memilih.

Jika terjumpa anak-anak kami berbuat onar di luar, meletak adab di tapak kaki, segera beritahu kami.

Kepada guru-guru kepada anak-anak kami, didiklah anak-anak kami bukan hanya cemerlang akademiknya tapi juga akhlaqnya.

Al-Fatihah buat kesekian kalinya untuk anakanda pelajar Tahfiz Ittifaqiyyah. Kalian sudah berbahagia di sana. Kami di sini masih berduka.

Ashikin Hashim
Genius Aulad Saujana Utama


“Badan & Kepala Saya Disepak Bertubi-Tubi Sebelum Diselamatkan Oleh Anak-Anak Tahfiz” – Mangsa Amukan

“Nasib baik ada yang datang membantu, jika tidak saya sendiri mungkin sudah mati kerana ditendang dan disepak bertubi-tubi oleh lelaki itu,” kata Wan Fadhilah Wan Abdullah.

Wan Fadhilah, 57, adalah mangsa amukan lelaki yang mempunyai masalah mental berusia 20-an yang maut selepas disyaki dipukul dalam kejadian di Masjid Tok Guru Pulau Melaka, di sini, jam 7 malam tadi.

Katanya, dia yang menunggang motosikal untuk pulang selepas selesai memasak di kantin sebuah tahfiz berdekatan, terkejut apabila didatangi lelaki terbabit yang kemudian menendangnya sehingga jatuh dari motosikal.

“Badan dan kepala saya kemudian disepak bertubi-tubi sebelum saya diselamatkan oleh anak-anak tahfiz yang berada di lokasi kejadian. Saya hanya terbaring lemah.

“Pada awalnya, saya ingatkan dia adalah salah seorang pelajar tahfiz yang sedang berlatih silat kerana dia dilihat melakukan beberapa pergerakan seolah-olah seni mempertahankan diri.

“Semasa saya bersiap sedia menaiki motosikal, ada anak tahfiz yang menjerit supaya saya menjauhkan diri kerana terdapat orang kurang siuman namun belum sempat saya beredar, saya sudah diserang,” katanya ketika dihubungi Harian Metro.

Wan Fadhilah yang sudah lebih 10 tahun berkhidmat sebagai tukang masak di tahfiz itu berkata, dia mengalami sakit seluruh badan selain terdapat beberapa kesan lebam, namun bersyukur tidak mengalami tulang patah.

“Sepanjang saya bekerja di sana, tidak pernah berlaku kejadian sebegini, yang ada hanya orang kurang siuman yang tidak membahayakan orang awam. Tidak sangka, kali ini ia membabitkan saya sebagai mangsa.

“Bagaimanapun, saya bersyukur kerana terselamat dan berterima kasih kepada anak-anak tahfiz yang membantu saya malam tadi. Jika mereka tidak membantu, mungkin kecederaan saya juga lebih teruk.

“Tambahan pula, saya baru tiga hari keluar daripada hospital selepas dimasukkan ke wad akibat darah tinggi,” katanya.

Dalam pada itu, Ketua Polis Kelantan, Datuk Muhamad Zaki Harun berkata, pihaknya menerima laporan yang dibuat ibu mangsa selain dimaklumkan lelaki berusia 20-an itu tidak pulang selepas kejadian berkenaan.

Katanya, pihaknya kemudian menerima panggilan orang awam berkaitan kes mengamuk membabitkan lelaki sama pada jam 7 malam tadi dan terus bergegas ke lokasi kejadian.

“Sebaik sampai ke lokasi, didapati mangsa berada dalam keadaan terbaring dan tidak sedarkan diri sebelum disahkan meninggal dunia oleh pegawai perubatan yang bertugas.

“Mayat dibawa menggunakan ambulans ke Hospital Universiti Sains Malaysia (HUSM) Kubang Kerian untuk dibedah siasat.

“Hasil siasatan polis mendapati mangsa ke masjid terbabit untuk menunaikan solat Asar, bagaimanapun sekitar jam 6.30 petang dia dilihat mengamuk dan berlaku pergelutan dengan pengawal keselamatan masjid berkenaan,” katanya dalam satu kenyataan media, hari ini.

Muhamad Zaki berkata, mangsa kemudian ditahan dengan dibantu pelajar tahfiz berdekatan sebelum mereka memanggil pihak polis untuk meminta bantuan.

“Pengawal keselamatan kemudian direman selama tujuh hari, manakala 12 individu lagi yang juga saksi termasuk pelajar, warden dan tukang masak dibawa di Ibu Pejabat Polis Daerah (IPD) Kota Bharu untuk diambil keterangan.

“Kes disiasat mengikut seksyen 304 kanun keseksaan kerana menyebabkan kematian dengan salah,” katanya.

Menurutnya, polis turut menasihatkan orang ramai tidak membuat sebarang spekulasi berhubung dengan insiden yang berlaku dan siasatan lanjut masih dijalankan.

Terdahulu dalam kejadian jam 7 malam tadi, seorang lelaki yang mempunyai masalah mental meninggal dunia dipercayai dipukul di Masjid Tok Guru Pulau Melaka, di sini.

Mangsa berusia 20-an dikatakan mengamuk di masjid berkenaan sebelum menendang seorang wanita berusia 57 tahun yang melalui perkarangan masjid itu.

Sumber : Harian Metro


“4 Sifat Ni Kalau Ada Pada Suami & Isteri, InsyaAllah Sweet Till Jannah” – Ustaz Wan Akashah

Kebahagiaan rumahtangga, semuanya bermula dari suami isteri. Bagaimana mereka mencorakkan hubungan mereka supaya kekal sweet walaupun pelbagai rintangan yang perlu dilalui.

Sedangkan nak berjaya pun perlu menuntut ilmu, apatah lagi untuk perkukuhkan lagi keluarga kecil yang dibina, sememangnya perlu juga ilmunya. Semak apa 4 sifat yang perlu ada untuk suami isteri seperti yang dikatakan oleh Ustaz Wan Akashah dalam Keluarga Talk bertajuk “Dah Lama Kahwin Tetap Sweet”.

“Niat kita berkahwin tu bukan hanya untuk sementara waktu. Tapi niat tu ialah kita nak membawa isteri & anak kita sampai ke Syurga.

“Sebab tu biar kita sweet sampai kita meninggal.. Kerana itu bila kita ada wanaitu niat begitu untuk membentuk keluarga yang bahagia,keluarga yang sweet dengan sendirinya akan membawa sampai kita hilang nyawa..

“Kerana itu kadang-kadang kita lihat pasangan baru berkahwin bila nawaitu/niat tak betul, dia akan separuh jalan sahaja. Bila ada krisis dalam rumahtangga itu biasa,ujian dan cabaran itu biasa, Akan berlaku cabaran daripada anak, ujian daripada anak, ujian dari suami, ujian dari isteri, ujian dari jiran tetangga, daripada keluarga suami/isteri, itu memang akan dihadapi oleh semua pasangan.” katanya dalam video tersebut.

Sebab itu pentingnya kita ada empat sifat ini untuk kekal sweet :-

#1 Sentiasa memaafkan pasangan kita- Sentiasa amalkan sifat

#2 Sabar- apa jua keadaan, kadang awal kahwin sebagalnya perfect, tapi dalam keadaan itu ada datangnya ujian lain, jadi sabar.

#3 Redha – Redha dengan ketentuan Allah SWT

#4 Sentiasa syukur

Tambah ustaz lagi, kalau sifat ini ada pada suami, InsyaAllah, sweet till Jannah.

Boleh tonton video penuh Keluarga Talk episod bersama Ustazah Siti Bahiyah & suaminya Ustaz Wan Akashah di bawah ini


Sediakan Simpanan Dengan Buat 10 Perkara Ni Cepat-cepat. Kena Takenote!

Dalam merancang kewangan keluarga untuk berdepan dengan pelbagai kemungkinan di masa akan datang, ada banyak perkara perlu segera dilakukan pada masa kini.

Ini penting untuk memastikan walau dalam kegawatan yang menghimpit, agar kita masih boleh lalui dengan tidak terasa begitu terkesan. Sebagaimana peribahasa Melayu ada menyebut, sediakan payung sebelum hujan. Perlu beringat!

Untuk itu, digariskan antara 10 perkara yang boleh anda lakukan segera pada masa ini demi masa depan yang lebih terjamin sebagaimana perkongsian saudara Harith Faisal.

Bagi saya senang saja. Kalau kau belum ada simpanan kecemasan 6 bulan sekarang ni, maksudnya tahap kewangan kau memang teruk. Ini sangat serius!

Nak hadap ekonomi yang bakal gawat dalam keadaan macam tu, memang kau bakal terciduk dan kalah awal. Better kau buat 10 benda ni cepat-cepat.

1. Kalau ada lebih daripada satu rumah, jual satu rumah yang dah naik harga dan hasil untung jualan tu boleh create simpanan kecemasan kau untuk 12 bulan terus. Barulah berbaloi jual rumah, kan.

2. Kalau kau ada satu saja rumah, mahal pula tu. Bayaran bulanan lebih 30% daripada gaji seisi rumah, baik kau berjaga-jaga. Hilang pekerjaan, jenuh nak bayar nanti. Standby mindset untuk sewakan rumah kau tu dan kau sewa pula rumah lain yang jauh lebih murah, kalau perlu.

3. Cuba-cuba cari side income yang boleh cover at least 50% daripada komitmen dan expenses bulanan. Langit tak selamanya cerah. Bersedia untuk sebarang kemungkinan.

4. Of course kena cari ilmu skill sale dan marketing. Tak kisahlah offline atau online. Bila kau mahir skill ni, kau boleh jual apa saja.

5. Downgrade kereta kalau dirasakan perlu. Iyalah, selama ni kau selesa berkereta mewah, sampai simpanan kecemasan 3 bulan pun tak ada. Teruk betul perangai. Tak ada orang tegur kot selama ni.

6. Sit down dan berbincang dengan pasangan. Buat semula kira-kira komitmen dan belanja bulanan. Mana yang boleh kau potong, potong sajalah. Dah stabil nanti, kau pasanglah balik.

7. Benda ni tak popular. Tapi kena sebut juga. Allocate sedikit duit kau untuk sign up plan takaful dan juga medical card. Utamakan kau dan pasangan dulu. Then barulah anak-anak.

8. Kurangkan bergaul dengan kawan-kawan yang jenis boros. Kalau kau jenis kuat iman, tak mudah terpengaruh tak apa. Tapi biasanya memang tewas bila kau minoriti. Sedar diri.

9. Semua ni kau kena buat tak lain tak bukan untuk naikkan simpanan kecemasan kau daripada kosong kepada 6 hingga 12 bulan. Serius wei, kalau kau ada simpanan kecemasan 12 bulan hidup kau lebih tenang. Tak percaya, boleh cuba buat bermula esok hari ya.

Kalau dah berjaya nanti, baru ucap terima kasih kat saya.


“It’s A Girl”. Syukur, Alhamdulillah.” Azrinaz Kongsi Berita Selamat Lahirkan Bayi Perempuan

Bekas personaliti televisyen, Azrinaz Mazhar Hakim selamat melahirkan bayi perempuan di sebuah pusat perubatan, jam 10.20 pagi, semalam. Bayi itu dilahirkan secara normal dengan berat 2.75 kilogram.

“Saya dimasukkan ke pusat perubatan dari jam 5.30 pagi. Beberapa jam selepas itu, anak saya dilahirkan. Alhamdulillah, semuanya berjalan dengan lancar dan proses kelahiran juga mudah.

“Saya tidak menjangka semuanya berlaku begitu pantas. Mungkin kerana saya mengamalkan gaya hidup sihat, selain rezeki, semuanya menjadi mudah,” katanya.

Berita gembira itu diumumkan Azrinaz menerusi perkongsian terbarunya di akaun Instagram miliknya sebentar tadi.

Menurut Azrinaz, dia bersyukur kerana proses bersalin berjalan dengan lancar serta kedua-dua ibu dan anak berada dalam keadaan sihat.

“Syukur, Alhamdullilah, saya dengan suami dengan gembiranya ingin mengumumkan kehadiran puteri kami pada Ahad, 15 September 2019 pada jam 10.20 pagi, seberat 2.75 kilogram. Kedua-dua ibu dan anak berada dalam keadaan sihat.

“Allah sebaik-baik perancang. Proses bersalin berjalan dengan lancar dan rasanya seperti berlalu dengan begitu cepat. Alhamdulillah.

“Kehadiran anak perempuan kami membuatkan kehidupan terasa lebih bermakna. Terima kasih atas doa, kata-kata semangat yang diberikan oleh keluarga dan juga rakan-rakan.

“Sekarang kami memerlukan sedikit masa untuk berehat dan akan mengemas kini perkembangan terbaru di masa akan datang,” tulisnya.

Azrinaz melangsungkan perkahwinan dengan teman lama, Fairos Khan Abdul Hamid, 43, pada 1 Mei tahun lalu.

Sebelum ini, Azrinaz dan suami sama-sama bertugas di sebuah stesyen penyiaran, namun mula rapat sejak lebih setahun sebelum mereka mendirikan rumah tangga.


“Tahun Ni Dukung, Tahun Depan Daddy Kejar.” Fazura Kongsi Gambar Raya, Bikin Ramai Cair Dengan Fatima. Comel!

Siapa yang tak geram melihat wajah puteri kesayangan pasangan sama cantik sama padan, Nur Fazura dan Fattah Amin ini. Wajahnya yang comel dengan senyuman  manis itu membuatkan ramai yang teruja.

Bak kata pepatah, ke mana tumpahnya kuah kalau tidak ke nasi. Wajah comel Nur Fatima Aisya pastinya diwarisi oleh baka cantik dan kacak ibu bapanya.

Terbaru, gambar keluarga ini menjadi tumpuan peminat yang sememangnya tak sabar untuk melihat penampilan pertama Fatima Aisya bersama ayah dan mummy sempena hari raya.

Melihatkan senyuman manis yang dilemparkan si kecil ini membuatkan ramai yang geram dan cair.  Pandainya dia melihat ke arah kamera sambil memberikan senyuman manis.

Dua keping gambar dimuat naik Fazura untuk penampilan  mereka sekeluarga sempena hari raya. Tampak simple dengan pilihan rona merah jambu tetapi menyerlahkan penampilan.

Rata-rata  berkongsi ucapan hari raya buat pasangan ini selain turut memberi komen geram dengan kecomelan Fatima.


Isteri Shah Rukh Khan Titip Pesan Buat Suami Kekal Beri Perhatian Tiap Kali Berbincang

Baru-baru ini, isteri kepada pelakon hindustan popular, Shah Rukh Khan dijemput menjadi tetamu dalam rancangan talkshow ‘Koffee with Karan Season 7’. Gauri Khan dalam program tersebut telah memberikan sedikit ‘nasihat cinta’ buat anak bujangnya, Aryan Khan yang kini sudah pun dewasa.

Merujuk kepada laporan dari The Indian Express, Gauri mengatakan bahawa Aryan bebas untuk keluar dating dengan sebanyak mana wanita sehingga dia membuat keputusan untuk bernikah.

Jadi, selepas dia mengambil keputusan tersebut, dia harus berhenti dari menjalinkan sebarang cinta dengan mana-mana wanita lagi.

“Keluarlah dengan seberapa banyak gadis yang kamu mahu, sampai kamu mengambil keputusan untuk bernikah, tolong berhenti dari melakukan itu semua lagi,” kata Gauri.

Walau bagaimanapun, ditanya tentang anak gadisnya pula, Suhana Khan, Gauri mengatakan yang dia berharap anak keduanya itu setia dengan satu pasangan sahaja.

“Jangan pernah menjalinkan hubungan cinta dengan dua lelaki sekali gus,” tegas wanita tersebut.

Selain daripada memberikan nasihat kepada anak-anak, wanita berusia 51 tahun itu turut menitipkan pesan buat suami tercinta, Shah Rukh Khan dalam talkshow tersebut.

Katanya, dia berharap aktor hebat itu terus memberi perhatian kepadanya setiap kali mereka perlu berbincang untuk sesuatu hal dalam keluarga mereka.

“Saya ingin merasa dia selalu memberikan saya perhatian setiap kali dia bercakap dengan saya,” mintanya.

Untuk rekod, Shah Rukh Khan dan Gauri Khan telah mendirikan rumah tangga pada 1991 dan dikurniakan 3 orang anak iaitu Aryan Khan, Suhana Khan dan Abram Khan.


“Phone Arwah Berdering, ‘My Sayang’ Call.”  Suami Meninggal Kemalangan, Saksi Terkedu Nak Jawab Saat Isteri Arwah Call

Akibat kecuaian orang lain, lelaki ini menjadi mangsa dan meninggal dunia dalam satu kemalangan. Menurut saksi kejadian, kemalangan tersebut telah mengorbankan seorang penunggang motorsikal manakala seorang lagi hanya mengalami kecederaan ringan.

Ia berpunca daripada sebuah kereta yang memasuki simpang tanpa melihat ke arah belakang. Mangsa tersebut terpaksa mengelak kereta yang masuk ke simpang itu secara tiba-tiba dan bergesel dengan seorang lagi penunggang motorsikal yang lain.

Akibat situasi itu, mangsa gagal mengawal kenderaanya lalu  terjatuh ke seberang jalan. Kereta yang datang dari arah bertentangan dikatakan telah melanggarnya secara tidak sengaja.

Kemalangan tersebut patut dijadikan pengajaran supaya kita lebih berhati-hati dan memandu dengan cermat ketika menggunakan jalan raya. Akibat kecuaian, orang lain yang menjadi mangsa. Isteri kehilangan suami, dan ibu bapa kehilangan anak buat selama-lamanya.

alfatihah

eksiden pagi tadi, kereta masuk simpang tak tengok belakang, datang moto dari tepi bergesel jatuh ke seberang jalan.. da jatuh, datang pula kereta arah depan gilis arwah.. ngeri. orang lain punya silap, orang lain jadi mangsa. allahu.. kebetulan situ ade jiran setempat mengenali arwah terus bagitaw family beliau.

aku pun lepak dengan mat despatch lain, dengan polis, dok dok borak.. phone arwah berdering, tertera “my sayang” call.. semua terkedu nak jawab. sebab tak tahu nak cakap apa pada isteri, semua blur. kau jawab la, kau jawab la. sudah nya panggilan tu off. 15minit terus keluarga si arwah sampai.

tengok situasi situ da mula buat semua sedih. aku pun cabut, benda emosi gini takley buat main woo..

moga di pagi jumaat ni arwah ditempatkan dengan golongan yang beriman.